জাতীয় দল ছেড়ে আইপিএলে? তাহলে বিদায়! news - BDTopToday\nHome খেলা জাতীয় দল ছেড়ে আইপিএলে? তাহলে বিদায়! news\nবিশ্বজুড়ে ক্রিকেটারদের যেন একটা বাঁকে এনে দাঁড় করিয়েছে আইপিএল। news\nশ্রীলঙ্কার বিপক্ষে টেস্ট সিরিজ বাদ দিয়ে সাকিব আল হাসানের আইপিএল খেলতে news চাওয়া নিয়ে কদিন আগে বাংলাদেশের ক্রিকেটেই কত আলোচনা-সমালোচনা হলো! অন্য দেশগুলোতেও ব্যতিক্রম নয়। ইংল্যান্ডেও এ নিয়ে আলোচনা-সমালোচনা চলছে অনেক।\nএউইন মরগান, বেন স্টোকস, মঈন আলী, ‘কারেন ব্রাদার্স’—স্যাম ও টম কারেন…আর ৭ দিন পর শুরু হতে যাওয়া ২০২১ আইপিএলে খেলবেন ইংল্যান্ডের অনেক তারকা। এখানে ঝামেলাটা হচ্ছে, ২ জুন থেকে লর্ডসে নিউজিল্যান্ডের বিপক্ষে ইংল্যান্ডের দুই টেস্টের সিরিজ শুরু। এদিকে আইপিএল শেষ হবে ৩০ মে।\nআইপিএলে কোনো ইংলিশ ক্রিকেটারের ফ্র্যাঞ্চাইজি টুর্নামেন্টের শেষ পর্যন্ত গেলে, news সেই ক্রিকেটারের পক্ষে আইপিএল শেষে ইংল্যান্ডে ফেরার সময়ই সেভাবে থাকবে না, কোয়ারেন্টিন পর্ব শেষ করে নিউজিল্যান্ডের বিপক্ষে নামা তো দূরের ব্যাপার! ‘আইপিএল না জাতীয় দল’ বিতর্কটা তাই ফিরছেই! বিতর্কে নিজের মতটা ভন জানিয়েছেন ইংলিশ দৈনিক দ্য টেলিগ্রাফে লেখা কলামে।\nবরং আইপিএলকে কোনো ক্রিকেটার জাতীয় দলের চেয়ে বেশি গুরুত্ব দিলে সে news ক্ষেত্রে ইসিবিকে কঠোর ব্যবস্থায় যেতে বললেন ভন, ‘যদি ইংল্যান্ড জাতীয় দলের কোনো খেলোয়াড় ২৬-২৭ বছর বয়সে এসে বলে যে সে ইংল্যান্ডের কেন্দ্রীয় চুক্তির চেয়ে আইপিএল ও অন্যান্য ফ্র্যাঞ্চাইজি ক্রিকেটকে বেশি গুরুত্ব দেবে, সে ক্ষেত্রে আমার জবাবটা খুবই সহজ হবে—“যেতে চাচ্ছ, যাও। পরে কখনো দেখা হবে। চিরবিদায়। তবে এতটুকু বলি, এক-দুই বছরের মধ্যে তুমি আমার দরজায় এসে আবার দরজা খটখটাবে”।’\nভনের পরামর্শ একটু ভিন্ন। তিনি বরং আর্চার-স্টোকসদের আরও দীর্ঘমেয়াদি চুক্তিতে news আটকে ফেলার পক্ষে, ‘যদি ইংল্যান্ড সত্যিই চায় এমন কিছু না হোক (দেশের চেয়ে আইপিএলকে প্রাধান্য দেওয়া) সে ক্ষেত্রে তারা সেরা ক্রিকেটারদের দু-তিন বছরের কেন্দ্রীয় চুক্তি দেয় না কেন? উঁচু মাপের খেলায় সেরা খেলোয়াড়দের দেখেশুনে রাখতেই হয়, সে হিসেবে আপনার বেন স্টোকস কিংবা জফরা আর্চারদের তো এক বছরের বেশি মেয়াদি চুক্তি দেওয়াই উচিত! সেটা হলে আপনি ওদের দীর্ঘ সময়ের জন্য বেঁধে রাখতে পারবেন। কিন্তু সেটা না করে আপনি ওদের ১২ মাসের চুক্তি দিচ্ছেন!’\nPrevious articleটেন্ডুলকার সুস্থ হবেন ৩২ বছর আগের স্মৃতি মনে করে? news\nNext articleনাটকীয় ফাইনালে কেনিয়াকে হারিয়ে চ্যাম্পিয়ন বাংলাদেশ news


এরশাদের জীবনের গল্প বললেন স্ত্রী বিদিশা -Deshebideshe\nএরশাদের জীবনের গল্প বললেন স্ত্রী বিদিশা\nচল্লিশ বছরের বড় একটা মানুষের সঙ্গে প্রেম, বছর পাঁচেকের দাম্পত্য, তারপর বিচ্ছেদ। সেই বিচ্ছেদের অভিজ্ঞতাও বড় তিক্ত; তবু বিদিশা সিদ্দিকের চোখে হুসেইন মোহাম্মদ এরশাদই ‘পৃথিবীর শ্রেষ্ঠ প্রেমিক’।\nসাবেক সামরিক শাসক এরশাদের প্রেম নিয়ে গল্পের শেষ নেই। তার সঙ্গে কয়েক বছরের সংসারে কেমন কেটেছে বিদিশার? পরের বছরগুলোই বা কেমন গেছে?\nএরশাদের মৃত্যুর পর একান্ত আলাপচারিতায় বিদিশা বলেছেন মিষ্টি প্রেম আর বিচ্ছেদের কষ্টের কথা।\nএরশাদের ‘প্রবল পুত্র স্নেহের’ কাছে হার মেনে ছেলে শাহতা জারাব এরিককে কাছে রাখার অধিকার ছেড়ে দিতে হয়েছিল বিদিশাকে। এখন এরশাদের অবর্তমানে ছেলেকে নিজের কাছে ফিরে পেতে প্রয়োজনে আইনে লড়াইয়ে যাবেন বলেও জানিয়েছেন তিনি।\nএক সময়ের এই ফ্যাশন ডিজাইনার বলেছেন, “আমি ভাত মাছ রান্না করা মেয়ে মানুষ না। লড়াই করেই এ পর্যন্ত এসেছি। আমি শেষ পর্যন্ত লড়াই করব।”\nপ্রেম বিয়ে বিচ্ছেদ\nরাজশাহী বিশ্ববিদ্যালয়ের সাবেক অধ্যাপক কবি আবু বকর সিদ্দিকের মেয়ে বিদিশার বয়স যখন মাত্র ১৪ বছর, ব্রিটিশ নাগরিক পিটার উইসনের সঙ্গে তার বিয়ে হয়। তিনি লেখাপড়া করেছেন ইংল্যান্ড ও সিঙ্গাপুরে। ফ্যাশন ডিজাইনিংয়ের ওপর ডিগ্রি নিয়ে ঢাকায় ব্যবসাও করেছেন।\n১৯৯৮ সালের ১৪ জুলাই ফ্রান্সে বাংলাদেশের রাষ্ট্রদূতের বাসায় এক ডিনারে সাবেক রাষ্ট্রপতি এইচ এম এরশাদের সঙ্গে বিদিশার প্রথম দেখা। পরেরবার দেখা হয় ঢাকার ফিলিস্তিনের রাষ্ট্রদূতের বাড়িতে; প্রেমের শুরুটা তখনই।\nসেই প্রেমের জেরেই পিটার উইসনের সঙ্গে বিদিশার বিচ্ছেদ। লন্ডনে এরশাদের সঙ্গে এনগেইজমেন্ট হয় ১৯৯৯ সালে। পরের বছর ঢাকায় হয় বিয়ে।\nকিন্তু সেই সংসার টুটে যায় ২০০৫ সালেই। এরশাদের দেওয়া চুরির মামলায় জেলে যেতে হয় বিদিশাকে।\nঅবশ্য বিদিশার বিশ্বাস, এরশাদের ওই মামলা আর হেনস্তা ছিল তৎকালীন বিএনপি সরকারের ‘ষড়যন্ত্র’।\nতিনি বলেন, “বিএনপি আমলে উনি আমার সঙ্গে বিচ্ছেদ ঘটানোর পর রিমান্ডে নেওয়ালেন, জেল খাটালেন। তারপর সন্তান নিয়ে অনেক যুদ্ধ করলাম। পরে আবার সমঝোতাও হলো।\n“কিন্তু পরে সেই বিষয়গুলো নিয়ে আমরা আর আলাপ করিনি। যেহেতু তিনি বিষয়গুলো নিয়ে আমার কাছে মাফ চেয়েছেন। আমার কাছে তার লিখিতও আছে। সেখানে বলেছেন যা হয়েছে তা ভুলে যাওয়ার জন্য।”\nবিদিশা বলেন, এরশাদ অসুস্থ হয়ে হাসপাতালে যাওয়ার আগ পর্যন্ত তার সঙ্গে নিয়মিত কথাবার্তা হত।\n“দুজনে দুই বাড়িতে থাকতাম। এরিক আমার কাছে আসলে ফিরতে দেরি হলে তিনি এসে নিয়ে যেতেন। আমার আগের সন্তানরা লন্ডন থেকে আসলে বলতেন ওদের প্রেসিডেন্ট পার্কে পাঠিয়ে দাও। আমার সাথে দেখা করে যাক। চমৎকার একটা সম্পর্ক ছিলো আমাদের। ”\nজাতীয় পার্টির একটি সুবিধাভোগী অংশই তাদের একসাথে থাকতে দেয়নি বলে অনুযোগ বিদিশার।\n“তারা সব সময় এরশাদের কানে কথা লাগাতো এবং উত্তেজিত করতো।... পরিবেশ আমাদের একসঙ্গে থাকতে দেয়নি, সংসার করতে পারিনি।\n“একটা গ্রুপ, সব সময় তারা চেষ্টা করেছে শেষ দিন পর্যন্ত যাতে আমি তার কাছে না আসতে পারি, তার সেবা না করতে পারি। শেষ সময় পর্যন্ত আমি অনুরোধ করেছি যাতে আমি তার সেবা করতে পারি।”\n১৪ জুলাই এরশাদ মারা যাওয়ার পর কাকরাইলে পার্টি অফিসে যখন শ্রদ্ধা নিবেদন করা হচ্ছিল, পাশেই এক জায়গায় গাড়িতে বসে থাকতে হয়েছে বলে জানালেন বিদিশা।\nবললেন, “কাছে যেতে পারিনি; পরিস্থিতি আমার পক্ষে ছিল না।”\nপ্রেম যদি তাকে বাঁচিয়ে রাখে’\nএকান্ত আলাপচারিতায় এরশাদের অন্য প্রেম আর তার সাবেক প্রেমিকাদের নিয়েও কথা বলেন বিদিশা।\n“যখন সংসার করেছি, এগুলো ছিলো ডিস্টার্বিং এলিমেন্টস। যখন সংসার করেছি, তখন বন্ধ করার চেষ্টা করেছি। কিন্তু আমি পারিনি।”\nসংসার ভেঙে যাওয়ার পর এরশাদের প্রেম নিয়ে কথা বলার আর কিছু ছিল না বিদিশার। তখন ভাবতে শুরু করেন, প্রেম যদি এরশাদকে ভালো রাখে, সেটাই হবে সান্ত্বনা।\n“উনার প্রেম যদি উনাকে বাঁচিয়ে রাখে, উৎসাহ উদ্দীপনা দেয়- সেটা আমার কি, আমার তো কিছু যায় আসে না আসলে।”\nজাতীয় পার্টির চেয়ারম্যান এরশাদ কত টাকার সম্পত্তি রেখে গেছেন, কাকে কতটা দান করে গেছেন, তা নিয়ে রয়েছে ধোঁয়াশা।\nদলের আরেকজন নেতার ভাষ্য অনুযায়ী, শারীরিক অবস্থার অবনতি হলে গত জানুয়ারি মাসে এরশাদ তার সম্পত্তির একটি অংশ সন্তান আর ভাই-ভাতিজাদের মধ্যে ভাগ-বাটোয়ারা করে দেন। এরপর এপ্রিলে একটি ট্রাস্ট গঠন করে বাকি সম্পত্তি সেখানে দান করে দেন।\nট্রাস্টে দান করা সম্পত্তির কোনো বর্ণনা জাতীয় পার্টির নেতাদের কাছ থেকে পাওয়া যায়নি। স্ত্রী রওশন এরশাদ আর ভাই জিএম কাদেরকেও ট্রাস্টি বোর্ডে রাখা হয়নি।\nবিদিশার দাবি, তাদের অটিস্টিক ছেলে এরিকের ভবিষ্যতের কথা চিন্তা করেই এরশাদ ওই ট্রাস্ট করে গেছেন। এরশাদ নিজেও ওই ট্রাস্টি বোর্ডের সদস্য ছিলেন। এছাড়া একান্ত সচিব অবসরপ্রাপ্ত মেজর খালেদ আক্তার, চাচাতো ভাই মুকুল এবং ব্যক্তিগত কর্মকর্তা মোহাম্মদ জাহাঙ্গীরকে তিনি ট্রাস্টি করে গেছেন।\n“তিনি যে সব ব্যক্তিকে ট্রাস্টে রেখেছেন, তারা বিশ্বাসযোগ্য বলেই তাদের রাখা হয়েছে বলে আমার মনে হয়। এই ট্রাস্টের অর্থ এরিকের ভরনপোষণে খরচ হবার পর উদ্বৃত্ত অর্থ রাষ্ট্রীয় কোষাগারে জমা হবে।”\nএরশাদের মৃত্যুর পর এখন এরিকের সঙ্গে দেখা করতে দেওয়া হচ্ছে না বলেও অভিযোগ করেছেন বিদিশা।\nতিনি বলেন, এরশাদ বেঁচে থাকতে নিজেই এরিকের দেখাশোনা করতেন। তার পুত্র স্নেহ ছিল প্রবল। এরিককে এক মুহূর্তের জন্যও কাছ ছাড়া করতে চাইতেন না।\n“ছেলে নিয়ে তার সাথে আমার এক সময় লড়াই হয়েছিল। শেষ পর্যন্ত সেখানে এরশাদের ভালোবাসার জয় হয়েছিল। এখন তার অনুপস্থিতিতে এরিক আমার কাছে থাকবে এটাই স্বাভাবিক। অথচ ছেলের সাথে আমি কোনো যোগাযোগ করতে পারছি না।”\nএরিকের সঙ্গে দেখা করতে না দেওয়ার পেছনে ‘অপরাজনীতি’ কাজ করছে বলে মন্তব্য করেন তার মা।\n“দল এবং পরিবারের একটা অংশ চায় না আমি এরিক এরশাদের সঙ্গে দেখা করি। আমি তাদের নাম বলতে চাই না। তবে তাদের এই উদ্দেশ্য সফল হবে না।”\nএরিককে পেতে প্রয়োজনে আবার আইনি লড়াইয়ে নামবেন জানিয়ে বিদিশা বলেন, “ওর নিউরোলজিক্যাল সমস্যা আছে, পায়েও সমস্যা আছে। ঠিকভাবে হাটতে পারে না। সবচেয়ে বড় কথা- সে একজন অটিস্টিক শিশু।\n“এরশাদ সাহেব এরিককে একদম কাছ ছাড়া করতেন না। এখন তার অনুপস্থিতিতে এরিক তার মায়ের কাছে থাকবে এটাই স্বাভাবিক।”\nসূত্র: বিডিনিউজ টোয়েন্টিফোর\nএমএ/ ১১:৩৩/ ১৮ জুলাই


'সার্চ কমিটি নিয়ে বিতর্ক করেছে বিএনপি, হয়তো ইসি নিয়েও করবে'\n‘সার্চ কমিটি নিয়ে বিতর্ক করেছে বিএনপি, হয়তো ইসি নিয়েও করবে’\nসময়ের কণ্ঠস্বর – আওয়ামী লীগের যুগ্ম সাধারণ সম্পাদক মাহাবুব উল আলম হানিফ বলেছেন, ‘বিভিন্ন রাজনৈতিক দল ও বিশিষ্টজনদের নিকট থেকে নাম প্রস্তাব নেওয়া হচ্ছে এর মধ্য থেকেই নিরপেক্ষ ব্যক্তিদের নিয়ে নির্বাচন কমিশন (ইসি) গঠিত হবে।এখানে বিতর্ক করার কিছু নেই। বিএনপি সার্চ কমিটি নিয়েও বিতর্ক করেছে । হয়তো ইসি নিয়েও করবে। কারণ, এদের কাজই বিতর্ক করা।’\nআজ মঙ্গলবার সকালে ১৯৯৪ সালে ঢাকা সিটি করপোরেশন নির্বাচনের পরের দিন দুর্বৃত্তদের হাতে নিহত ঢাকা মহানগর দক্ষিণ আওয়ামী লীগের লীগের ২৩ নং ওয়ার্ডের নেতাদের স্মরণে অনুষ্ঠিত আলোচনাসভায় প্রধান অতিথির বক্তব্যে তিনি এসব কথা বলেন।\nআজিমপুর কনভেনশন সেন্টারে অনুষ্ঠিত এই আলোচনাসভার আয়োজন করে লালবাগ আওয়ামী লীগ।\nআওয়ামী লীগের এই নেতা বলেন, নির্বাচনে আসা কিংবা বয়কট করা একটি দলের গণতান্ত্রিক অধিকার। সে কারণে, তারা ২০১৩ সালে নির্বাচন বয়কট করেলেও আমরা কিছু বলি নি। আমাদের বক্তব্য হলো, তারা নির্বাচন কমিশনকে বিতর্কিত করা চেষ্টা করেছিলো। এবারেও সাংবিধানিক প্রক্রিয়ায় রাষ্ট্রপতির উদ্যোগের প্রতিষ্ঠিত একটি স্বচ্ছ সার্চ কমিটিকে নিয়ে বিতর্কিত করার চেষ্টা করেছে। অথচ সবাই জানে এই কমিটিতে যারা আছেন তারা প্রত্যেকেই নিজ গুণে ও যোগ্যতায় মহিয়ান।\nতিনি বলেন, বিএনপি বলে থাকে জিয়াউর রহমান বহুদলীয় গণতন্ত্রের প্রবক্তা। গণতন্ত্র কথাটিতেই তো বহুদল ও মতের বিষয় আছে সেখানে ওই বিশেষণ দিয়ে তারা প্রমাণ করেছে আসলে ওরা গণতন্ত্রের সজ্ঞাই জানেনা। জনগণের মধ্যে থেকে যাদের উঠে আসা হয়নি। একটি অবৈধ প্রক্রিয়ায় যে দলের জন্ম তারা তো এছাড়া আর কী বলবে?\nহানিফ বলেন, আসলে বিএনপি মানে, হরতাল, খুন, রাহাজানী, দুর্নীতির স্বর্গরাজ্য ও অনাচারের উৎস ভূমি।সুতরাং তাদের কাছ থেকে আমরা যেমন কিছু আসা করি না তেমনি বিএনপিও করে না।\nঅনুষ্ঠানে বিশেষ অতিথির বক্তব্য প্রদান করেন আওয়ামী লীগের দপ্তর সম্পাদক ড. আবদুস সোবহান গোলাপ, স্থানীয় সাংসদ হাজী সেলিম, ঢাকা মহানগর দক্ষিণ আওয়ামী লীগের সাধারণ সম্পাদক শাহে আলম মুরাদ, যুগ্ম সাধারণ সম্পাদক কামাল চৌধুরী প্রমুখ। ঢাকা মহানগর দক্ষিণ আওয়ামী লীগের ২৩ নং ওয়ার্ডের সহ-সভাপতি হুমায়ুন কবীর অনুষ্ঠানের সভাপতিত্ব করেন।\n◷ ১:০০ অপরাহ্ন ৷ মঙ্গলবার, জানুয়ারী ৩১, ২০১৭ ☷ Breaking News, জাতীয়


ফনে চার্জ ২০% আসলে অফ হয়ে যা! এটা কি কোনো সমস্যা? - Bissoy Answers\nফনে চার্জ ২০% আসলে অফ হয়ে যা! এটা কি কোনো সমস্যা?\n11 জুলাই "অ্যান্ড্রয়েড" বিভাগে জিজ্ঞাসা করেছেন Shuvon Acharjee (93 পয়েন্ট)\nআমার ফনের নাম SAMSUNG J1 MINI PRIME (106F) আমি যখন ফনে ১০০% চার্জ করি, তারপর থেকে আমি ফন ব্যবহার করতে শুরু করি,, এবং পরবর্তীতে ৩০% বা ২০% আসলে কোনো ব্যাটারি লও না দেখিয়ে ফন অফ হয়ে যায়,, এটা কি আমার মোবাইলের কোনো সমস্যা???\n11 জুলাই উত্তর প্রদান করেছেন নাজমুল হক নাজু (234 পয়েন্ট)\nমোবাইলটা যদি নতুন হয়ে থাকে অর্থাৎ 1 বছর অতিক্রম না হয় তবে তাড়াতাড়ি কাস্টমার কেয়ার এ দেখান।\n1 বছর উত্তীর্ণ হলে মেকানিক দেখান।\nআপনার মোবাইলের হয় ব্যাটারির সমস্যা নচেৎ পাওয়ার আই,সি বা এর আশেপাশের যন্ত্রের কোনো সমস্যা হতে পারে।\nআপনার ফোনের ব্যাটারি সমস্যা তাই 20% চার্জ হলে ফোন বন্ধ হয়ে যায় আমারও দুইটা ফোন এরকম হত ব্যাটারি চেঞ্জ করার পরে এরকম সমস্যা হয় না।অনেকদিন ব্যাটারি ব্যবহার করার পর ব্যাটারি দুর্বল হয়ে গেলে এই সমস্যার সম্মুখীন হতে হয়।\nclash of clans game খেলি। মোবাইল চাজ দিই ২০% / ৩০% ৪০% থাকলে অফ করে।চাজ দিলে ৫% ৩% ৮% এরকম কম দেখায় তাহলে পবলেম কিসের।?\n12 ফেব্রুয়ারি 2018 "অ্যান্ড্রয়েড" বিভাগে জিজ্ঞাসা করেছেন Abdulla al masum (20 পয়েন্ট)\nআমার ফোন এর ২০% চার্জ হতে ২ ঘণ্টা লাগে.........কী সমস্যা হয়েছে।৪টা চার্জার দিয়ে ট্রাই করেছি।একই সমস্যা।?\n18 জানুয়ারি 2018 "ইলেকট্রিক্যাল এন্ড ইলেকট্রনিক্স" বিভাগে জিজ্ঞাসা করেছেন live_khan (484 পয়েন্ট)\nআমি Symphony i10 মডেলটি নতুন কিনলাম। এখন সমস্যা হচ্ছে এই মোবাইলে চার্জ দ্রত ফুরিয়ে যায় রাতে ২০% রাখলে সকালে উঠে দেখি ৮-১০% এ থেকে মুক্তির উপায় কি?\n07 অগাস্ট 2016 "অ্যান্ড্রয়েড" বিভাগে জিজ্ঞাসা করেছেন বিলাস আহমেদ (22 পয়েন্ট)\nরাতে ঘুমানোর সময় আই ফোন ৬ এর চার্জ ২০% কমে যায়।সেটার কারন কি?\n24 ডিসেম্বর 2018 "তথ্য-প্রযুক্তি" বিভাগে জিজ্ঞাসা করেছেন Ashokdeb (11 পয়েন্ট)\nকয়েক সপ্তাহ পরে হস্তমৈথুন করলে লিঙ্গে জ্বালাপোড়া হয় এখন এটা থেকে কীভাবে মুক্তি পাবো? আর এই টার ফনে পরে কি আমার কোন সমস্যা হবে?\n05 অক্টোবর 2018 "যৌন" বিভাগে জিজ্ঞাসা করেছেন Ck (11 পয়েন্ট)


পুলিশের খাঁচায় সিলেটের মানবপাচারকারী মতিউর রহমান | Global Sylhet\nপুলিশের খাঁচায় সিলেটের মানবপাচারকারী মতিউর রহমান\nসিলেটে শীর্ষ মানবপাচারীদের তালিকায় থাকা মতিউর রহমানকে রাজধানীর শাহবাগ থানা পুলিশের হাতে তুলে দিয়েছেন আদালত। মানবপাচারের অভিযোগে পৃথক চারটি মামলায় আগাম জামিন আবেদন নাকচ করে আজ মঙ্গলবার (২৩ ফেব্রুয়ারি) তাকে শাহবাগ থানা পুলিশের কাছে তুলে দেন হাইকোর্ট।হাইকোর্টের বিচারপতি মো. মঈনুল ইসলাম চৌধুরী ও বিচারপতি একেএম জহিরুল হকের সমন্বয়ে গঠিত বেঞ্চ এ আদেশ দেন। আদালতে আজ জামিন আবেদনের পক্ষে শুনানি করেন আইনজীবী মো. শফিউল্লাহ হায়দার। জামিন আবেদনের বিরোধিতা করে রাষ্ট্রপক্ষে বক্তব্য দেন সহকারী অ্যাটর্নি জেনারেল তামান্না ফেরদৌস।\nতামান্না ফেরদৌস বলেন, আসামি মতিউর রহমানের বিরুদ্ধে সিলেটে মানবপাচার প্রতিরোধ আইনে ২০১৯ সালের ১ ডিসেম্বর পৃথক চারটি মামলা হয়। এ মামলায় তার বিরুদ্ধে সুনির্দিষ্ট এবং গুরুতর অভিযোগ রয়েছে। দীর্ঘদিন পলাতক থেকে তিনি আগাম জামিন নিতে আজ হাইকোর্টে এসেছেন। এ জামিন সরাসরি খারিজ প্রার্থনা করি। আদালত আমাদের আবেদন গ্রহণ করে আসামিকে থানায় হস্তান্তর করতে বলেন। অর্থাৎ আদালত তার জামিন আবেদন নাকচ করে পুলিশের হাতে তুলে দেন। পরে তাকে সুপ্রিম কোর্টে দায়িত্বরত পুলিশের কাছে তুলে দেয়া হয়।\nসুপ্রিম কোর্টে এডিসি লুবনা মোস্তফা বলেন, মতিউর রহমান নামে একজন আসামি আমাদের কাছে আছে। আদালতের আদেশের কপি পেলে তাকে শাহবাগ থানায় হস্তান্তর করা হবে। ভূমধ্যসাগর পাড়ি দিয়ে মানবপাচারে জড়িত থাকার অভিযোগে মতিউর রহমানের বিরুদ্ধে সিলেটে মামলা করে এক ভুক্তভোগী।\nPrevযুক্তরাজ্যে সড়ক দুর্ঘটনায় মৌলভীবাজারের দম্পতি নিহত\nNextহবিগঞ্জে গার্মেন্টসকর্মীকে ধর্ষণ !


ক্যান্সারের জিন চেনার পথে এক ধাপ\nএকেকটি জিনের কাজ একেক রকম। কোনো কোনো জিন মানুষের চোখের রং নির্ধারণ করে দেয়। কোনোটি…\n'কোথায় কাজ? কি কাজ আছে মানুষের? অংক কষা, ইঞ্জিন বানানো, কবিতা লেখা? ওসব তো ভান,…\nপৃথিবীর সব মানুষই কি একরকম? না, বলতে গেলে কেউই কারো মত নয়। শুধু মানুষের ক্ষেত্রে…\nLeaveaReply to রুহশান আহমেদ Cancel reply


নিভন্ত এই চুল্লিতে মা… – ৪ নম্বর প্ল্যাটফর্ম\nFebruary 1, 2020 চার নম্বর প্ল্যাটফর্ম জনগণ মন... 0\nলেখক গদ্যকার, শিক্ষক ও সমাজকর্মী।\nগত শতাব্দীর শেষ দশকে রোজাভা বিপ্লবের মন্ত্রগুরু, আবদুল্লাহ অকালান ভবিষ্যদ্বাণী করেন— পুরো ঊনবিংশ শতাব্দী এবং বিংশ শতাব্দীর মাঝামাঝি পর্যন্ত বিপ্লবী আন্দোলনের পুরোভাগে ছিল শ্রমিকরা, বিংশ শতাব্দীর শেষভাগে জাতীয় মুক্তি আন্দোলন, একবিংশ শতাব্দীতে নেতৃত্ব দিবে বিপ্লবী নারীরা। নারীরাই নাকি পিতৃতন্ত্র-ধর্মান্ধতা-পুঁজিবাদবিরোধী আন্দোলনে সামনের সারিতে থাকবে। তাঁর চিন্তার সঙ্কলন পড়া যেতে পারে Liberating Life: Women’s Revolution (2013) বইটিতে।\nবর্তমান দশক ও পূর্ববর্তী কয়েক দশকের তাত্ত্বিক মস্তিষ্করা একরকমভাবে স্বীকার করে নিয়েছেন, শুধু শ্রেণিসংগ্রামের কথা বলা যথেষ্ট নয়। প্রান্তিকের মুক্তি একটি ইন্টারসেকশনাল ধারণা৷ লিঙ্গগত-জাতিগত-বর্ণগত প্রান্তিকতাও সেখানে আলোচিত হতে বাধ্য। সব ধরনের প্রান্তিককে সংগঠিত না করে, তাকে সচেতন না করে, বিপ্লব বড় বেশি দূর এগোতে পারবে না৷\nতাই প্রীতিলতা, রোকেয়াদের নিয়ে নব উদ্যমে আলোচনা শুরু হয়েছে। পণ্ডিতা রমাবাঈ বা সাবিত্রীবাঈ ফুলে নতুন করে প্রাসঙ্গিক হয়েছেন। তাই রোজা লুক্সেমবর্গের জন্মদিনে এদিক ওদিক নানা আলোচনা সভা, বই প্রকাশের উদ্যোগ। তাই কুর্দি কম্যান্ডার নেসরীন আব্দুল্লাহ ছাত্র-ছাত্রীদের পরিচিত আইকন।\nরোজাভা বিপ্লবের কথাই ধরা যাক। সেখানে নারীদের অগ্রপথিকের ভূমিকা গ্রহণ পৃথিবীকে বিস্মিত করেছে। মধ্যপ্রাচ্যের মত পশ্চাদাঞ্চলে, মুসলিম অধ্যুষিত পাহাড়ি জনগোষ্ঠীতে নারীরা কীভাবে এত রাজনৈতিকভাবে সচেতন হয়ে উঠতে পারল? কীভাবে তারা মানব ইতিহাসে সম্ভবত সবচাইতে বড় নারী গেরিলা বাহিনী গড়ে তুলতে সক্ষম হল? কীভাবে তারা শরিয়ত অমান্য করে নারী-পুরুষের সমানাধিকারের কথা বলতে শিখল? কীভাবে রোধ করল বাল্যবিবাহ?\nস্বদেশে যদি ফিরি, তবে গেরুয়া ফ্যাসিবাদ বিরোধী বর্তমান আন্দোলনে, এনআরসি-এনপিআর-সিএএ বিরোধী আন্দোলনে ভারতীয় নারীর ভূমিকা সেই সার্বিক আন্তর্জাতিক নারীজাগরণের আর এক অধ্যায়কে সূচিত করে৷ অতিহিন্দু সরকারের বিরুদ্ধে আন্দোলনের মুখ হিসেবে উঠে এসেছেন সেই নারীরা, যাঁরা ‘বেটি বচাও, বেটি পড়াও’-এর সরকারি ভাষ্যকে ফালাফালা করছেন প্রতি মুহূর্তে৷ তাঁরা সেই সব অন্তঃপুরচারিণী, যাঁদের কাল পর্যন্ত ইভনিং বা নাইট শোতে সিনেমা দেখাও মানা ছিল। তাঁরা আজ শাণিত বিদ্রুপের স্বরে বলছেন, পুলিশ বা সেনা পাঠিয়ে তাঁদের উঠিয়ে দেওয়ার চেষ্টা না করে, ‘তিন তালাক নিরারণকারী মঙ্গলময় প্রধানমন্ত্রী’ একবার অন্তত তাঁদের সঙ্গে দেখা করতে পারতেন!\nব্যারিকেড গড়ে তুলে তাঁরা ঢুকতে দিচ্ছেন না সরকারের পদলেহনকারী মিডিয়া হাউজগুলিকে। উত্তেজিত হয়ে এগিয়ে আসছেন এক প্রৌঢ়া৷ পুরুষের চোখে চোখ রেখে বলছেন— “আপনিই না? চ্যানেলে বলেছিলেন না শাহিনবাগে আমরা দৈনিক পাঁচশো টাকা উৎকোচের বদলে বসে আছি? ঢুকতে দেব না। ক্ষমা করবেন।” আবার সমমর্মী সাংবাদিকের মাইকের সামনে কান্না জড়ানো গলায় তাঁদেরই মধ্য থেকে শিশু কোলে এক তরুণী বলছেন— “এ আমার দেশ, আমি কোথায় যাব বাচ্চাদের নিয়ে এদেশ ছেড়ে?” সাহস আর আবেগের সম্মিলনে লিঙ্গগত প্রান্তিকের জাগরণের এ এক সন্ধিক্ষণ বটে।\nসেদিন তরুণ কবি আমির আজিজের সঙ্গে আলাপ হল পার্ক সার্কাসে৷ সেখানে থেকে এসপ্ল্যানেডেও যাওয়া হল একসঙ্গে। দু জায়গার জমায়েতেই আমির তাঁর ইতোমধ্যে বিখ্যাত কবিতা ‘জামিয়া কি লড়কিয়া’ আবৃত্তি করলেন। জামিয়ার মেয়েদের কথাই ধরা যাক। সেই ভিডিও তো ভাইরাল, যেখানে ত্রস্ত ছেলেটিকে দিল্লি পুলিস মাটিতে শুইয়ে ফেলল। জামিয়া মিলিয়া বিশ্ববিদ্যালয় ক্যাম্পাসে তখন টিয়ার গ্যাসের ধোঁয়া। জল কামান৷ এলোপাথাড়ি লাঠি। ছেলেটা পালাচ্ছে, হিঁচড়ে টেনে আনছে পুলিশ। হঠাৎ দৌড়ে এল তার হিজাব-ঢাকা বন্ধুনিরা। তারা তর্জনী তুলে হঠিয়ে দিচ্ছিল পুলিসকে। পুলিস পিছু হঠছিল। ওদের নাম লাদিদা আর আয়েশা। ত্রস্ত নারী আর ত্রাতা পুরুষের রূপকথা শেষ হয়েছে ওই দৃশ্যটির জন্ম হওয়ার সঙ্গে সঙ্গে।\nআমরা দেখেছি, জেএনইউতে প্লাস্টার করা পা-টি চেয়ারে তুলে সভা করছে দৃপ্তা নামের মেয়েটি। মাথায় স্টিচ আর ভাঙা হাত নিয়ে ছাত্রনেত্রী ঐশী ঘোষ বলছে, ‘ডান্ডায় নয়, তর্কে জিতব’। লাজপত নগরে ভাড়াবাড়ির উপরতলা থেকে সূর্যা রাজাপ্পান ও তার বান্ধবী অমিত শাহের নাকের ডগায় প্রতিবাদী ব্যানার উড়িয়ে বাড়ি ছাড়তে বাধ্য হলেন। পুনেতে ‘আওয়াজ দো…’ বলে হুঙ্কার দিচ্ছেন গৌরী সাওয়ান্ত, লিঙ্গপরিচয়ে যিনি হিজড়া। সমবেত নারী-পুরুষ প্রতি-হুঙ্কার দিচ্ছেন ‘হাম এক হ্যায়’। ভীরুকে ‘তুম হিজড়া হো ক্যায়া?’ বলার আগে পিতৃতন্ত্র থমকাচ্ছে। ছাত্রনেতা কানহাইয়া কুমার পিতৃতান্ত্রিক রেটরিক ব্যবহার করে ফেলছেন ভুলক্রমে, ‘চুড়িয়া পহেনকে নহি বৈঠে হ্যায়…’, তারপর ক্ষমা চেয়ে নিচ্ছেন আন্দোলনের অগ্রনেত্রীদের কাছে। এসব এক দশক আগেও ভাবা যেত না৷ এমনকী প্রগতিশীল, বামমনস্কদের থেকেও এই সচেতনতা প্রত্যাশা করা যেত না৷ এই অসম্ভব সম্ভব করেছে মেয়েরাই।\nএমন এক সময়কে আমরা চাক্ষুষ করছি, যখন শাহিনবাগের প্রবল শৈত্য উপেক্ষা করে, ১৫ই ডিসেম্বর থেকে ছাত্রছাত্রীদের ওপর অত্যাচারের প্রতিবাদে তথা এনআরসি-সিএএ-র বিরুদ্ধে ধর্নায় বসেছেন অশীতিপর বৃদ্ধা মা থেকে কুড়ি দিনের শিশু কোলে তরুণী মা। ‘মা’ শব্দটি বারংবার উল্লেখ করছি সচেতনেই, কারণ তাঁরা অনেকেই সমাজনির্দিষ্ট এই ভূমিকায় থিতু ছিলেন বেশ৷ পালিকা, সেবিকা, মা হয়ে থাকতে তাঁদের আপত্তি ছিল না৷ মাতৃত্ব ছাড়া বা মাতৃত্ববিহীন আর কী কী ভূমিকা তাঁদের হতে পারে, সে সম্পর্কে তাঁরা সম্যক সচেতন নন। কিন্তু ‘মাতৃত্ব’-কেও যদি একটা বিমূর্ত ধারণা হয়, তবে তার মূল উপাদান নিশ্চয় সন্তানকে রক্ষা করার উদগ্র রোখ৷ সেই জেদই তাঁদের পথে নামাল।\nপাভেল ভ্লাসফের মা পেলাগেয়া নিলভনাকে প্রায় সকলেই আমরা চিনতাম আকৈশোর৷ অন্তঃপুরবাসিনী মায়ের পতাকা কাঁধে তুলে নেওয়ার গল্প গোর্কিতে পড়েছিলাম। অথচ নিজের স্থান-কালে চোখে দেখেছি শুধু ‘মাধবীলতা’-দের নিয়ে রোম্যান্টিসিজম৷ বাবা মিছিলে যাবেন, মা সংসার সামলাবেন— এটাই তো ছিল ‘স্বাভাবিক’। তারপর আমরা দেখতে পেলাম রোহিত ভেমুলার মা রাধিকা ভেমুলাকে, নাজিব আহমেদের মা ফতিমা নাফিসাকে। ‘মাতৃত্ব’ নামক ব্যক্তিগত বা পার্সোনাল ভূমিকাটিকে পলিটিকাল হয়ে গেল চোখের সামনে।\nকিংবা কলকাতার পার্ক সার্কাস ময়দানের কথাই ধরা যাক। আমাদের শহরের আজাদি তীর্থ। বিশাল তিরঙ্গা সেখানে অমলিন। জাতীয় পতাকার সামনে ভীমরাও আম্বেদকর। এখানে যে মেয়েরা জড়ো হয়েছেন, তাঁদের অনেকেই গতকালও ভাবতে পারতেন না, ‘খুলি আসমান’-এর তলায় স্লোগান দেবেন। পরপুরুষকে মুখ দেখানোও তাঁদের বারণ ছিল৷ যে মা মেটিয়াবুরুজ থেকে এসেছেন সন্তান কোলে, তিনি বাড়ি থেকে বাচ্চার স্কুল পর্যন্ত রাস্তাটুকু ছাড়া কলকাতা চিনতেন না। যে হিজাবি মেয়েটি সায়েন্স কলেজে পিএইচডি করছে, বাড়ি-ল্যাব-ইউনিভার্সিটি জুড়ে তার চারপাশে ছিল অপেক্ষাকৃত প্রশস্ত লক্ষণরেখা। কিন্তু তার বাইরে আনাগোনা মানা ছিল তারও। সেই মেয়ে ইতোমধ্যে মাঠে-ময়দানে কাটিয়ে ফেলেছে দু-এক রাত। নেচে নেচে স্লোগান দিচ্ছে সে। এই মেয়েরা যবে রাষ্ট্রের বিরুদ্ধে লড়াই জিতে ঘরে ফিরবে, সে ফেরা কি আর হবে আগের ফেরার মতো? ঘড়ির কাঁটা নির্দিষ্ট ঘর পেরোলে যে ত্রস্ততা, তা কি ফিরবে আর? যে পুরুষ অভিভাবক আজকের আন্দোলনে মেয়েকে বা স্ত্রীকে জড়িয়ে পড়তে দিলেন, তিনি কাল কোন মুখে বেঁধে রাখবেন তাদের? হিজাব ঢাকা মাথারা পুলিশগাড়ির বনেটে আর্ট পেপার বিছিয়ে লিখে নিচ্ছে পোস্টার— এমন সব শক্তিশালী দৃশ্য সৃষ্টি হচ্ছে প্রতিমুহূর্তে। যে বাচ্চারা ছুটে বেড়াচ্ছে মা-মাসি-পিসিদের ফাঁক গলে, জিজ্ঞেস করে জানা যাচ্ছে, তারাও জানে, এনআরসির মানে৷ কারণ অরাজনৈতিক থাকা একটি প্রিভিলেজের নাম৷\nপিতৃতন্ত্র আর ফ্যাসিবাদ একই সাপের দুই মাথা। দলিত ও সংখ্যালঘুকে কোণঠাসা করে যারা, সেই অতিদক্ষিণপন্থী শক্তি নারীকেও চার দেওয়ালে ফিরতে বাধ্য করে, তৃতীয় লিঙ্গকেও অবমাননায় ছুঁড়ে ফ্যালে তারা। তাই এসপ্ল্যানেডের মোড়ে বা রামলীলা ময়দানে তেরঙার পাশে রেনবো পতাকা। তাই লাল পতাকায় কবেকার ভুলে যাওয়া শহিদ প্রীতিলতা ওয়াদ্দেদার। তাই রোজাভা, ব্রাজিল, পোল্যান্ড, নিকারাগুয়া, চিলিতে বিপ্লবে-বিদ্রোহে মেয়েদের বা এলজিবিটিকিউ সম্প্রদায়ের স্বতঃস্ফূর্ত যোগদান৷ এ এক সন্ধিক্ষণ বটে, তবে এ অবশ্যম্ভাবীই ছিল।


সিলেটে গঠনতন্ত্রের বিরুদ্ধে ছাত্রদলের অবস্থান ! – দৈনিক সিলেটের দিনকাল\nসিলেটে গঠনতন্ত্রের বিরুদ্ধে ছাত্রদলের অবস্থান !\nপ্রকাশিত: ২:১৪ অপরাহ্ণ, সেপ্টেম্বর ১৮, ২০১৬\n১৮ সেপ্টেম্বর ২০১৬, রবিবার: ১৯৭৮ সালে সিলেট হযরত শাহজালাল ও শাহপরাণ (রহ.) মাজার জিয়ারত শেষে ১ সেপ্টেম্বর রাজধানীতে বাংলাদেশ সুশীল, সমাজ পেশাজীবি, সর্বস্থরের সচেতন ব্যাক্তিদের নিয়ে প্রায় ২ ঘন্টার সংবাদিক সম্মেলনের মধ্যে দিয়ে বাংলাদেশ জাতীয়তাবাদী দল বিএনপি প্রতিষ্ঠা করেন শহীদ রাষ্ট্রপতি জিয়াউর রহমান।\nশহীদ রাষ্ট্রপতি জিয়াউর রহমানের হাতে গড়া সংগঠন বাংলাদেশ জাতীয়তাবাদী দল। বিএনপির পাশাপাশি তিনি ছাত্রসমাজের দাবী ধাওয়া আদায়ের জন্য ১৯৭৯ সালের ১ জানুয়ারী গঠন করেন বাংলাদেশ জাতীয়তাবাদী ছাত্রদল। ছাত্রদল এশিয়া মহাদেশের সর্ববৃহত ছাত্র সংগঠন। যা পুরো বিশ্বে আজ সুনামের সহিত রচিত হচ্ছে। ছাত্রদল ধীরে ধীরে বিএনপির মূল শক্তি ও হাতিয়ার হিসাবে রূপান্তরিত হয়েছে।\nদীর্ঘ প্রায় ১৪ বছর পর ২০১৪ সালের ১৮ সেপ্টেম্বর জেলা ও মহানগরে ৮ সদস্য বিশিষ্ট কমিটি গঠন করে ৩ মাসের মধ্যে পূর্ণাঙ্গ কমিটি গঠন করার জন্য বলেন কেন্দ্রীয় ছাত্র সংসদ।\nসিলেট ছাত্রদলের নেতা কর্মীদের মাঝে গত ৭ সেপ্টেম্বর থেকে বিরাজ করছে চরম হতাশা উৎকন্ঠা।\nসিলেট জেলা ও মহানগর কমিটির মেয়ার উক্তীর্ণের ঠিক ৯ দিন পূর্বে কেন্দ্রীয় ছাত্রদলের পূর্ণাঙ্গ কমিটি অনুমোদন তৃণমূল ছাত্রদলের মধ্যে চরম হতাশা ও উৎকন্ঠা সৃষ্টি করে।\nবিগত কয়েক দিন আগে একটি প্রেস বিজ্ঞপ্তির মাধ্যমে জানানো হয় জেলা ও মহানগরের পূর্ণাঙ্গ কমিটিতে স্থানপ্রাপ্তদের সভাপতি ও সাধারণ সম্পাদকের স্বাক্ষরিত চিঠির মাধ্যমে তাদের পদবী নিশ্চিত করা হবে। তারই ধারাবাহিকতায় ১০ সেপ্টেম্বরে স্বাক্ষরিত চিঠি ১৭ সেপ্টেম্বর থেকে পদপ্রাপ্তদের প্রদান করা হয়।\nকিন্তু এভাবে পদ প্রাপ্ত নেতাদের কাছে চিঠি বিলীন করে দেওয়া ছাত্রদলের গঠতন্ত্র অমান্য ছাড়া আর কিছু নয়। কারণ গঠনতন্ত্রের কোথাও এরকম কোন হদিস নেই। গঠনতন্ত্র অনুসারে কেন্দ্রীয় সভাপতি ও সাধারণ সম্পাদক পারেন চিঠি দিয়ে পদবী নিশ্চিত করা।\nজেলা ছাত্রদলের সাধারন সম্পাদক জেল হাজতে থাকা পরও তার একেক এক স্থানে একেক স্বাক্ষর ব্যবহার করার অভিযোগ উঠেছে বিভিন্ন মহল থেকে।\nএই বিষয়ে কেন্দ্রীয় দপ্তর সম্পাদক আব্দুস সাত্তার পাটওয়ারী জানান, এ ধরনের চিঠি প্রদান সর্ম্পকে আমি কিছু জানিনা বিষয়টি আমরা দেখছি। দলের গঠনতন্ত্র কেউ ভঙ্গ করলে তার বিরুদ্ধে দলীয় সংবিধান অনুসারে ব্যবস্থা নেওয়া হবে।\nএ ব্যাপারে মহানগরের সভাপতি নুরুল আলম সিদ্দিকী খালেদ জানান, পূর্ণাঙ্গ কমিটি অচিরেই প্রেস বিজ্ঞপ্তির মাধ্যমে প্রকাশিত হবে। কমিটিতে স্থানপ্রাপ্ত একই নাম একাধিক ব্যাক্তির হওয়া পদবী নিয়ে বিভ্রান্তি সৃষ্টি হয়। তাই আমরা এ সমস্যা উত্তোরনের জন্য পদপ্রাপ্ত নেতাদের চিঠি দিয়ে তাদের পদবী নিশ্চিত করছি।\nএ নিয়ে জেলা ছাত্রদলের ভারপ্রাপ্ত সাধারণ সম্পাদক মকসুদ আহমদ জানান, পূর্ণাঙ্গ কমিটি নিয়ে যে জটিলতা সৃষ্টি হয়েছে তা কেন্দ্রীয় ছাত্রদলের সৃষ্ট। নিয়মতান্ত্রিক উপায়ে প্রেস বিজ্ঞপ্তির মাধ্যেমে কমিটি প্রকাশ করবে কেন্দ্রীয় ছাত্রদল। যাতে পদবী নিয়ে কোন জটিলতায় পড়তে না হয়। উক্ত জটিলতা থেকে উত্তোরনের জন্য পদপ্রাপ্ত নেতাদের চিঠি দিয়ে তাদের পদবী নিশ্চিত করা হচ্ছে।


Healthy Life » Healthy Food\nFastest Way To Loss Belly Fat For Women The fastest way to lose belly fat for women is to modify your diet and do the combination of cardio and strength training exercises that make you lose weight all over. That’s because fat gets stored in…\nব্রণ হোম প্রতিকারের জন্য আপনার আলটিমেট গাইড ব্রণ একটি অত্যন্ত সাধারণ ত্বকের সমস্যা, বয়স্ক কিশোর এবং তরুণ প্রাপ্তবয়স্কদের মধ্যে প্রায়ই ঘটে। যদি উপেক্ষা করা হয়, ব্রণ অবিলম্বে বা পরবর্তী জীবনে গুরুতর ত্বকের সমস্যা হতে পারে। ব্রণ চিকিত্সার জন্য বাইরে বিভিন্ন পণ্য সঙ্গে, আপনি কিছু চেষ্টা…\nওজন কেন বারে ? এবং ওজন কমানোর নিরামিষ খাদ্য অনেকেই নিরামিষভোজী হতে পছন্দ করেন কারণ তাদের ওজন কমানোর ডায়েটে যাওয়া উচিত কিন্তু নিজেদের প্রাণহীন করে তোলার ধারণাকে ঘৃণা করে। নিরামিষ খাদ্য ওজন কমাতে সাহায্য করতে পারে, অনেক সমস্যা যেহেতু আপনি সব লাল মাংস কাটা যা…\nস্বাস্থ্যকর নিরামিষ খাওয়া জীবনযাত্রার গুরুত্বপূর্ণ অংশ।\nস্বাস্থ্যকর নিরামিষ খাওয়া জীবনযাত্রার গুরুত্বপূর্ণ অংশ। ভেগান খাদ্য খুব হালকা এবং হৃদয় হিসেবে পরিচিত, কিন্তু যখন একজন ব্যক্তি নিরামিষভোজী হয় তখন একটি যুক্তিসঙ্গত খাবার খাওয়া, এটি সাধারণত সামান্য অতিরিক্ত মনোযোগ আকর্ষণ করে। যখন কোন ব্যক্তি তাদের খাদ্য থেকে লাল মাংস এবং পশু প্রোটিন এড়িয়ে যায়,…


আব্দুল্লাহ ইবনু সালামাহ (রহঃ) থেকে বর্ণিত হাদিস পাওয়া গেছে ৯ টি\n৫/১০৬। আবদুল্লাহ ইবনু সালামাহ (রহঃ) থেকে বর্ণিত। তিনি বলেন, আমি আলী (রাঃ) কে বলতে শুনেছি: রাসূলুল্লাহ সাল্লাল্লাহু আলাইহি ওয়াসাল্লাম এর পরে সর্বোৎকৃষ্ট মানুষ হলেন আবূ বকর (রাঃ) এবং আবূ বকর (রাঃ) এর পরে উত্তম লোক হলেন উমার (রাঃ)।\n২২৯। ’আবদুল্লাহ ইবনু সালামাহ (রহঃ) সূত্রে বর্ণিত। তিনি বলেন, আমি এবং আমার সাথে আরো দু’জন লোক ’আলী (রাঃ)-এর নিকট গেলাম। তাদের একজন আমাদের গোত্রের আর অন্যজন সম্ভবত বানু আসাদ গোত্রের। ’আলী (রাঃ) তাদের দু’জনকে কোন কাজে পাঠালেন এবং প্রেরণের সময় বললেন, তোমরা দু’জনই শক্তিশালী। কাজেই তোমরা তোমাদের শক্তি দীনের ক্ষেত্রে ব্যয় করবে। অতঃপর তিনি পায়খানায় গেলেন এবং সেখান থেকে বের হয়ে পানি চাইলেন। তিনি এক অঞ্জলি পানি হাতে নিয়ে (মুখ) মুছে কুরআন তিলাওয়াত করতে লাগলেন। লোকেরা বিষয়টি আপত্তিকর মনে করলে তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম পায়খানা থেকে বেরিয়ে এসে আমাদের কুরআন পড়াতেন এবং আমাদের সঙ্গে গোশতও খেতেন। একমাত্র জানাবাত (গোসল ফরয হওয়ার নাপাকি) ব্যাতীত কোন কিছুই তাঁকে কুরআন থেকে বিরত রাখতে পারতো না।\nপরিচ্ছেদঃ ১৭১: অপবিত্র ব্যক্তির কুরআন তিলাওয়াত থেকে বিরত থাকা\nহাদিস একাডেমি নাম্বারঃ ২৬৫, আন্তর্জাতিক নাম্বারঃ ২৬৬\n২৬৫. ’আলী ইবনু হুজুর (রহ.) ..... ’আবদুল্লাহ ইবনু সালামাহ্ (রহ.) হতে বর্ণিত। তিনি বলেন, আমি এবং অন্য দু’ব্যক্তি ’আলী (রাঃ)-এর কাছে গেলাম। তখন তিনি বললেন, রাসূলুল্লাহ (সা.) শৌচাগার হতে বের হয়ে কুরআন পড়তেন এবং আমাদের সঙ্গে গোশত খেতেন। অপবিত্র অবস্থা ছাড়া তাঁকে কোন কিছুই কুরআন পাঠ হতে বিরত রাখত না।\nসনদ দুর্বল: ‘আবদুল্লাহ ইবনু সালামাহ্ হাদীসটি এমনই বর্ণনা করেছেন, তার বার্ধক্য বয়সে স্মৃতিশক্তি লোপ পেয়েছিল, আর ইমাম বলেন- হাদীসটি তিনি বার্ধক্য বয়সে বর্ণনা করেছেন; মুখতাসারুস্ সুন্নাহ মুনযীরী (১/১৫৬)। ইমাম খত্ত্বাবী বলেন, ইমাম আহমাদ বিন হাম্বাল হাদীসটি দোষারোপ করেছেন এবং আবদুল্লাহ বিন সালামাহ্ দুর্বল বলেছেন; মায়ালিমুস সুনান (১/৬৬)। শায়খ নাসিরুদ্দীন আলবানী (রহ.) হাদীসটিকে য'ঈফ বলেছেন: ইবনু মাজাহ ৫৯৪, তিরমিযী ১৪৬, আবূ দাউদ ২২৯, ইওয়াউল গালীল ১৯২, ৪৮৫।\nبَاب حَجْبِ الْجُنُبِ مِنْ قِرَاءَةِ الْقُرْآنِ\nأَخْبَرَنَا عَلِيُّ بْنُ حُجْرٍ، قال: أَنْبَأَنَا إِسْمَاعِيلُ بْنُ إِبْرَاهِيمَ، عَنْ شُعْبَةَ، عَنْ عَمْرِو بْنِ مُرَّةَ، عَنْ عَبْدِ اللَّهِ بْنِ سَلَمَةَ، قال: أَتَيْتُ عَلِيًّا أَنَا وَرَجُلَانِ فَقَالَ: كَانَ رَسُولُ اللَّهِ صَلَّى اللَّهُ عَلَيْهِ وَسَلَّمَ يَخْرُجُ مِنَ الْخَلَاءِ فَيَقْرَأُ الْقُرْآنَ وَيَأْكُلُ مَعَنَا اللَّحْمَ وَلَمْ يَكُنْ يَحْجُبُهُ عَنِ الْقُرْآنِ شَيْءٌ لَيْسَ الْجَنَابَةَ .\nتخریج دارالدعوہ: سنن ابی داود/الطھارة ۹۱ (۲۲۹) مطولاً، سنن الترمذی/الطھارة ۱۱۱ (۱۴۶)، بلفظ ــ’’یقرء نا القرآن‘‘ مختصرًا، سنن ابن ماجہ/فیہ ۱۰۵ (۵۹۴)، (تحفة الأشراف: ۱۰۱۸۶)، مسند احمد ۱/۸۳، ۸۴، ۱۰۷، ۱۲۴، ۱۳۴ (ضعیف) (اس کے راوی ’’عبد اللہ بن سلمہ ‘‘ مختلط ہو گئے تھے، اور عمرو کی ان سے روایت اختلاط کے بعد کی ہے)\nصحيح وضعيف سنن النسائي الألباني: حديث نمبر 266 - ضعيف\n171. The Junub Person Being Prevented From Reciting The Qur'an\nIt was narrated that 'Abdullah bin Salimah said: I came to 'Ali with two other men and he said: 'The Messenger of Allah (ﷺ) used to come out of the toilet and recite Qur'an, and he would eat meat with us and nothing would prevent him from (reciting) Qur'an except Janabah.


আপডেট: ১৯২২ ঘণ্টা, জানুয়ারি ১৬, ২০২২\nঢাকা: নিবার্চন কমিশন (ইসি) সচিব মো. হুমায়ুন কবীর খোন্দকার বলেছেন, নারায়ণগঞ্জ সিটি করপোরেশন (নাসিক) নির্বাচন, টাঙ্গাইল-৭ আসনের উপ-নির্বাচন ও পাঁচটি পৌরসভায় শান্তিপূর্ণভাবে ভোট হয়েছে।\nরোববার (১৬ জানুয়ারি) সন্ধ্যায় নির্বাচন ভবনে আয়োজিত এক সংবাদ সম্মেলনে তিনি এসব কথা বলেন।\nহুমায়ুন কবীর খোন্দকার বলেন, ‘সব নির্বাচনী এলাকায় ব্যাপক ভোটার উপস্থিতি ছিল। তিনটি নির্বাচনেই ইলেকট্রনিক ভোটিং মেশিনে (ইভিএম) ভোট হওয়ায় খুব দ্রুত ফলাফল পাওয়া যাবে। প্রাথমিকভাবে ধারণা করা হচ্ছে নাসিক নির্বাচনে প্রায় ৫০ শতাংশ ভোট পড়েছে। জাতীয় সংসদের ১৩৬ টাঙ্গাইল-৭ আসনের উপ-নির্বাচনে প্রায় ৩১ শতাংশ ভোট পড়েছে। এছাড়া যে পাঁচটি পৌরসভায় ভোট হয়েছে, সেখানে প্রায় ৬০ শতাংশ ভোট পড়েছে বলে ধারণা করা হচ্ছে। ’\nতিনি বলেন, ‘এখন পর্যন্ত কেউ কোনও অভিযোগ করেনি। কোনও ধরনের অপ্রীতিকর ঘটনার খবরও পাওয়া যায়নি। অর্থাৎ নাসিক নির্বাচন, টাঙ্গাইল-৭ আসনের উপ-নির্বাচন ও পাঁচ পৌরসভায় শান্তিপূর্ণভাবে ভোট অনুষ্ঠিত হয়েছে। ’\nসাংবাদিকদের এক প্রশ্নের জবাবে তিনি বলেন, ‘নারায়ণগঞ্জে মক ভোটিংয়ের ব্যবস্থা করেছিলাম। কিন্তু নারী ভোটাররা সেখানে আসেননি। এর ফলে তাদের ভোট দেওয়া সম্পর্কে লাইনে দাঁড়িয়ে বুঝিয়ে দিতে হয়েছে। ওইখানে হয়তো একটু সময় লেগেছে। তবে যারাই এসেছেন সবার ভোট গ্রহণ করা হয়েছে। ’\nএদিকে শামীম ওসমানের নির্বাচনী আচরণ বিধি লঙ্ঘনের ক্ষেত্রে কোনও ব্যবস্থা না নেওয়ায় নির্বাচন কমিশনার মাহবুব তালুকদার বিষ্ময় প্রকাশ করেছেন।\nএ বিষয়ে জানতে চাইলে ইসি সচিব বলেন, ‘এটা তালুকদার স্যার ভালো বলতে পারবেন। তবে রিটার্নিং অফিসারের কাছে যতগুলো অভিযোগ এসেছে, সবগুলো অ্যাড্রেস করা হয়েছে। ’\nইসি সচিবের সংবাদ সম্মেলনের আগে মাহবুব তালুকদার তার দফতরে সাংবাদিকদের বলেন, নারায়ণগঞ্জের নির্বাচন তাদের মেয়াদকালের সর্বত্তোম নির্বাচন। তবে তিনি শামীম ওসমানের বিরুদ্ধে আচরণ বিধি লঙ্ঘনে ব্যবস্থা না নেওয়ার সমালোচনা করেন।\nবাংলাদেশ সময়: ১৯২১ ঘণ্টা, জানুয়ারি ১৬, ২০২২\nনৌকা প্রতীক পেলেন ধর্ষণ মামলার আসামি!\nগোপালগঞ্জের ২ পৌরসভায় ১৭ মেয়র প্রার্থীর মনোনয়নপত্র দাখিল\nকালকিনিতে স্বতন্ত্র প্রার্থীকে পিটিয়ে মনোনয়নপত্র ছিনিয়ে নেওয়ার অভিযোগ\nমেহেরপুর পৌরসভায় আ. লীগের বিদ্রোহীসহ মেয়র পদে ৪ প্রার্থী\nকুসিক নির্বাচনে বিনা প্রতিদ্বন্দ্বিতায় জয়ের পথে ২ কাউন্সিলর


শুনানি ঝুলছে ৩ বছর,অপেক্ষায় ২৬ মামলা\nসোমবার ১০ই জুন ২০১৯ রাত ১২:৫৩:৫৮\nপ্রায় তিন বছর ধরে শুনানির অপেক্ষায় আছে মানবতাবিরোধী অপরাধের অভিযোগে আন্তর্জাতিক অপরাধ ট্রাইব্যুনালে বিভিন্ন মেয়াদে সাজাপ্রাপ্ত আসামিদের করা আপিল। এসব মামলার আপিল শুনানি না হওয়ায় এখন পর্যন্ত ২৬টি মামলা জমা হয়েছে।\nট্রাইব্যুনালের প্রথম দিকের বেশ কয়েকটি মামলার কার্যক্রম শেষে দ্রুত রায় বাস্তবায়ন হলেও ধীর গতিতে চলছে পরের মামলাগুলো। সর্বশেষ ২০১৬ সালে জামায়াত নেতা মীর কাসেম আলীর ফাঁসি কার্যকরের পর আর কোনো মামলার শুনানি হয়নি। দীর্ঘদিনেও মামলা নিষ্পত্তি না হওয়ায় হতাশা প্রকাশ করেছেন বিচার সংশ্লিষ্টরা।\nআপিল শুনানির বিষয়ে জানাতে চাইলে অ্যাটর্নি জেনারেল মাহবুবে আলম একাধিকবার বলেছেন, ‘আপিল শুনানি শুরু করার চেষ্টা করছি। শিগগিরই এ ব্যাপারে প্রয়োজনীয় পদক্ষেপ নেওয়া হবে।’ কিন্তু দৃশ্যমান কোনো পদক্ষেপ এখন পর্যন্ত নজরে পড়েনি।\nজানতে চাইলে আন্তর্জাতিক অপরাধ ট্রাইব্যুনালের প্রসিকিউটর রানা দাশগুপ্ত বলেন, ‘দীর্ঘসময় আপিল শুনানি না হওয়ায় জনমনে নানা প্রশ্ন ও বিভ্রান্তি দেখা দিয়েছে। আশা করি চলতি (জুন) মাসে আপিল শুনানি শুরু হলে পর্যায়ক্রমে বাকিগুলোও শেষ হবে। দ্রুতবিচার কার্যক্রম শেষ হলে উভয়পক্ষই মনে করবে তারা বিচার পেয়েছে।’\nতদন্ত সংস্থার প্রধান আব্দুল হান্নান খান বলেন, ‘গত প্রায় তিন বছর ধরে একটি মামলাও শেষ না হওয়ায় আমরা হতাশ। দীর্ঘদিন ধরে বেশ কয়েকটি মামলা আপিল বিভাগে জমে আছে, আরও নতুন মামলা আসছে। এ অবস্থায় জমা মামলাগুলো শেষ না হওয়ায় জনগণ হতাশ, আমরাও হতাশ। আমরা চাইবো অবশ্যই মামলাগুলোর চূড়ান্ত সমাপণী ঘটুক।’\nট্রাইব্যুনাল সূত্রে জানা যায়, বর্তমানে ২৬টি মামলা আপিল শুনানির জন্য অপেক্ষায় রয়েছে সুপ্রিম কোর্টের আপিল বিভাগে। এসবের মধ্যে আসামিদের পক্ষে ২৫টি আর সরকারপক্ষে আছে একটি।\nএদিকে মৃত্যুদণ্ডপ্রাপ্ত জামায়াত নেতা এ টি এম আজহারুল ইসলাম ও জাতীয় পার্টির নেতা সৈয়দ মোহাম্মদ কায়সারের আপিল আবেদন শুনানির জন্য আগামী ১৮ জুন দিন ঠিক করা আছে। অন্যদিকে, জামায়াতে ইসলামীর সিনিয়র নায়েবে আমির আব্দুস সুবহানের আপিল কার্যতালিকায় থাকলেও শুনানির জন্য তারিখ ধার্য হয়নি।\nআপিল শুনানির অপেক্ষায় আছে- মোবারক হোসেন, মাহিদুর রহমান, ফোরকান মল্লিক, সিরাজ মাস্টার, খান আকরাম হোসেন, আতাউর রহমান, ওবায়দুল হক তাহের, শামসুদ্দিন আহম্মেদ, মহিবুর রহমান বড় মিয়া, মুজিবুর রহমান আঙ্গুর মিয়া, মো. শামসুল হক ওরফে বদরভাই, এস এম ইউসুফ আলী, সাখাওয়াত হোসেনের মামলা।\nএছাড়াও মো. মোসলেম প্রধান, মো. আব্দুল লতিফ, ইউনুছ আহমেদ, মো. আমির আহম্মেদ ওরফে আমির আলী, মো. জয়নুল আবেদীন, মো. আব্দুল কুদ্দুস, মো. রিয়াজ উদ্দিন ফকির, মো. আকমল আলী তালুকদার, ইঞ্জিনিয়ার আব্দুল জব্বার এবং মো. ইসহাক শিকদারের আপিল আবেদনও শুনানির অপেক্ষায়।\nজানা যায়, এখন পর্যন্ত ট্রাইব্যুনাল থেকে ৩৭টি মামলায় ৮৭ জনের বিরুদ্ধে রায় হয়েছে। ৯টির আপিল নিষ্পত্তি হয়েছে। যার মধ্যে ৬ জন আসামির মৃত্যুদণ্ড কার্যকর হয়েছে। এখনও ৩০টির বেশি মামলা ট্রাইব্যুনালে বিচারাধীন আছে এবং আপিল শুনানির অপেক্ষায় আছে ২৬টি মামলা।\nমামলার রায়ে ফাঁসি কার্যকর হয়েছে- জামায়াত নেতা আব্দুল কাদের মোল্লা, কামারুজ্জামান, আলী আহসান মোহাম্মদ মুজাহিদ, মতিউর রহমান নিজামী, মীর কাসেম আলী ও বিএনপি নেতা সালাউদ্দিন কাদের চৌধুরীর।


খুনের মামলার সাক্ষী দিল টিয়া - JanaBD.ComLoginSign UpHomeSms ZoneTube\nHome › অন্যরকম খবর › সাধারন অন্যরকম খবর › খুনের মামলার সাক্ষী দিল টিয়াখুনের মামলার সাক্ষী দিল টিয়া সাধারন অন্যরকম খবর 28th Jun 2016 at 11:16am 496একটি টিয়াপাখি ধরিয়ে দিল খুনিকে৷ আমেরিকায় একজন স্ত্রীর বিরুদ্ধে তার স্বামীকে খুন করার অভিযোগ ওঠে৷ গ্লেনা ডুরামের বিরুদ্ধে তার স্বামী মার্টিন ডুরামকে হত্যা করার অভিযোগ দায়ের হয়৷ গত বছর মে মাসে মার্টিনের বাড়ি থেকেই তার দেহ মেলে৷ তাদের বাড়ি মিচিগানের স্যান্ড লেকে৷\nমার্টিনকে তার স্ত্রী গ্লেনার পাশ থেকেই মৃত অবস্থায় পাওয়া গিয়েছিল৷ মার্টিনের পরিবার বলে যে এই টিয়াপাখিটি মার্টিনদের পোষা পাখি৷ সেই পাখিটি এই কেসের অন্যতম সাক্ষী হয়ে দাঁড়ায়৷\nহত্যাকাণ্ডটির পর একটি ভিডিওর ভিত্তিতে এমনটাই জানা গিয়েছে৷ তার মৃত্যুর পর থেকেই টিয়াপাখিটি চিৎকার করতে শুরু করে৷ বিভিন্নভাবে যেন কিছু বোঝানোর চেষ্টা করে৷\nনেওয়াগোর অ্যাটর্নি রবার্ট স্পিংস্টিড বলেছেন তিনি পাখিদের ভাষা বোঝার জন্য চর্চা করেছেন৷ পাখিটির কথা থেকেই তার তদন্ত করতেও অনেক সুবিধা হয়েছে৷\nতিনি আরো জানিয়েছেন তার একবার আফ্রিকান তোতাপাখি সম্পর্কে জানার সুযোগ হয়েছিল আর সেই জানাই তাকে এই কেসে এতটা সাহায্য করল৷ বিচারের জন্য নির্ভরযোগ্য তথ্য পেতে সাহায্য করল এই টিয়া৷\nপুলিশের তরফ থেকে জানা গিয়েছে এই ঘটনা সম্পর্কে গ্লেনা ডুরামকে জিজ্ঞাসা করা হলে তিনি বলেন আমি এই ঘটনা সম্পর্কে সব কিছুই জানি কিন্ত আমি আমার স্বামীকে খুন করিনি৷\nতদন্তকারীরা এই ঘটনাটিকে একটি চক্রান্ত কিংবা আত্মহত্যা বলে দাবি করছেন৷ ঘটনার তদন্ত করতে গিয়ে পুলিশ গ্লেনার লেখা তিনটি সুইসাইড নোট পায়৷ পুলিশি তদন্ত আরো একটি বিষয় সামনে নিয়ে আসছে তা হল এই ডুরাম দম্পতির অর্থনৈতিক সমস্যা ছিল৷ তবে ঠিক কী কারণে এই হত্যাকান্ডটি হল তা এখনও স্পষ্ট নয় পুলিশের কাছে৷\nগ্লেনার লেখা তার সুইসাইড নোটে তার সন্তানের কাছে ক্ষমা চাওয়া হয়েছে ও বলা হয়েছে তাকে ভুলে যেতে৷\nজানা হবে অনেক কিছু, চালু হয়েছে জানাবিডি (JanaBD) এন্ডয়েড এপস । বিস্তারিত জানুন.. Facebook Twitter Googleplus PintMizu AhmedManager Like - Dislike Votes2- Rating0of 10Relatedআরও দেখুনঅন্যান্য ক্যাটাগরি যৌনদাসী হিসেবে ‘ধর্মগুরু’কে নিজের ৯ মেয়ে উপহার Yesterday at 9:20am 567 কুমিরের কবিরাজ; পানি থেকে লাশ খুঁজে দিল কুমির Yesterday at 8:22am 196 কমোডে পাইথন, নিতম্বে কামড় খেলেন একজন নারী! Fri at 4:29pm 497 মস্তিষ্কে জটিল অপারেশনের টেবিলেই গিটার বাজাচ্ছেন যুবক Thu at 9:10pm 333 গর্ভধারণের চেষ্টায় চার যুগ! তারপর... Thu at 4:49pm 455 চোখের সামনে মৃত্যু! যে অদ্ভুত খাবারগুলি খেতে চেয়েছিলেন আসামীরা Thu at 9:57am 639 মেয়ে সেজে ২০ বছর ধরে মায়ের যত্ন করল ছেলে Wed at 9:33pm 478 শুক্রাণুর জন্য শিক্ষককে অপহরণ করেছে তিন নারী Wed at 8:29am 908পাঠকের মন্তব্য (0)Please login To write comment


জরুরি সেবা ‘৯৯৯’-এর উদ্বোধন\nস্টাফ রিপোর্টার | প্রকাশের সময় : ১৩ ডিসেম্বর, ২০১৭, ১২:০০ এএম\nশুধু একটি ফোনকলই মিলবে জরুরী সেবা। ৯৯৯ সম্বরে কল করলে প্রয়োজন অনুযায়ী সঙ্গে সঙ্গে ঘটনাস্থলে ছুটে যাবে পুলিশ, ফায়ার সার্ভিস কর্মী কিংবা অ্যাম্বুলেন্স। ভিকটিমকে উদ্ধার ও সহায়তা বা অপরাধীকে আটক করে পরিস্থিতি করবে নিরাপদ। বিনামূল্যে কল করে ফায়ার সার্ভিস বা অ্যাম্বুলেন্স কিংবা জরুরি প্রয়োজনে পুলিশি সহায়তা পাওয়া যাবে।\nগতকাল রাজধানীর আব্দুল গণি রোডের পাশে ডিএমপির সেন্ট্রোল কমান্ড অ্যান্ড কন্ট্রোল সেন্টারে প্রধানমন্ত্রীর তথ্য ও যোগাযোগ প্রযুক্তি উপদেষ্টা সজীব ওয়াজেদ জয় এ ‘জাতীয় জরুরি সেবা ৯৯৯’ এর আনুষ্ঠানিক উদ্বোধন করেন।\nঅনুষ্ঠানে স্বরাষ্ট্রমন্ত্রী আসাদুজ্জামান খাঁন কামাল, আইসিটি প্রতিমন্ত্রী জুনাইদ আহমেদ পলক, স্বরাষ্ট্র মন্ত্রণালয়ের জননিরাপত্তা বিভাগের সচিব মোস্তফা কামাল, পুলিশ মহাপরিদর্শক একেএম শহীদুল হক উপস্থিত ছিলেন।\nপুলিশের ‘৯৯৯’ সেবা উদ্বোধনের পর জয় বলেন, আওয়ামী লীগ দীর্ঘমেয়াদি পরিকল্পনায় দেশের উন্নয়নে বদ্ধ পরিকর। আওয়ামী লীগের সেবা শুধু আজকের নয়, ভবিষ্যতের। আমরা চাই সরকারের সব সেবা জনগণের দুয়ারে পৌঁছে দিতে।\nপ্রায় এক বছর আগে চালু হলেও জাতীয় এই কল সেন্টারে প্রাথমিকভাবে একইসঙ্গে ১২০টি কল রিসিভ করা হবে বলে জানিয়েছেন পুলিশ মহাপরিদর্শ।\nকোনো অপরাধ সংঘটিত হতে দেখলে, প্রাণনাশের আশঙ্কা দেখা দিলে, কোনো হতাহতের ঘটনা চোখে পড়লে, কোনো দুর্ঘটনা ঘটলে, অগ্নিকান্ডের ঘটনা ঘটলে ও অ্যাম্বুলেন্সের প্রয়োজন পড়লে ৯৯৯ ডায়াল করলেই সেবা মিলবে।\nএ ৯৯৯ সেবা উদ্বোধনের পর ওসমানী স্মৃতি মিলনায়তনে এক অনুষ্ঠানে স্বরাষ্ট্রমন্ত্রী আসাদুজ্জামান খাঁন কামাল বলেন, জরুরি প্রয়োজনে একজন ব্যক্তির অনেক কিছু প্রয়োজন পড়ে। পুলিশ, ফায়ার সার্ভিস কিংবা পথে-ঘাটে দুর্ঘটনা হতেই পারে। আধুনিক বিশ্বে সব দেশেই এ সেবাটি তাৎক্ষণিক পাওয়ার ব্যবস্থা রয়েছে। আমরাও বিশ্বের সঙ্গে পাল্লা দিয়ে তথ্য-প্রযুক্তির যুগে পদার্পণ করছি। আমরা ৯৯৯ সেবা দেওয়ার জন্য প্রস্তত হয়েছি।\nপুলিশের কমৃকর্তারা জানান, ৯৯৯ নম্বরে কল করলেই যে কেউ পেয়ে যাবেন পুলিশ, ফায়ার সার্ভিস ও অ্যাম্বুলেন্স সেবা। ৯৯৯ নম্বরটিতে ফোন করতে গ্রাহকের কোনো টাকা খরচ হবে না, এটি সম্পূর্ণ বিনা মূল্যে। এই কল সেন্টারের দায়িত্বে থাকা পুলিশের সদস্যরা ২৪ ঘণ্টা সেবা দেবেন।\nচোখের সামনে কোনো অপরাধ সংগঠিত হলে, কোনো অগ্নিকান্ড ঘটলে অথবা জরুরি ভিত্তিতে অ্যাম্বুলেন্স প্রয়োজন হলে এই একটি নম্বরেই ফোন করলে পাওয়া যাবে সমাধান। আপনার কাছে পৌঁছে যাবে নিরাপত্তা বাহিনীর সদস্য, ফায়ার সার্ভিসের অগ্নিনির্বাপক দল অথবা অ্যাম্বুলেন্স।\nSadia Chowdhury Mishu ১৩ ডিসেম্বর, ২০১৭, ৩:৫৫ এএম says :00\nজাস্ট এটারই অপেক্ষায় ছিলাম..অনেক দেশে এই সেবাটা আছে...যাই হোক দেরী হলেও ধন্যবাদ।আশা করছি ৯৯৯ শুধু সংখ্যায় সীমাবদ্ধ থাকবেনা..সাধারণ মানুষও উপকৃত হবে..\nHossain Murad ১৩ ডিসেম্বর, ২০১৭, ৩:৫৫ এএম says :00\nঅভিনন্দন বাংলাদেশ সরকারের মাননীয় প্রধানমন্ত্রীর তথ্য ও প্রযুক্তি বিষয়ক উপদেষ্টা সজীব ওয়াজেদ জয় স্যার কে এবং Zunaid Ahmed Palak স্যারকে , যাদের অক্লান্ত পরিশ্রমে আমরা ডিজিটাল বাংলাদেশের চমক দেখতে পাচ্ছি. এভাবেই এগোবে দেশ, সোনার বাংলাদেশ.\nAbu Bhuiyan ১৩ ডিসেম্বর, ২০১৭, ৩:৫৭ এএম says :00\nGood initiative , Hope it succeeds Maintaining neutrality ,and equality and justice for all ,irrespective of political party affiliation .\nKamruzzaman Tito ১৩ ডিসেম্বর, ২০১৭, ৩:৫৭ এএম says :00\nA great initiative so far for the nation to build upadigital Bangladesh..thnx\nAbu Mohammad Nazmul ১৩ ডিসেম্বর, ২০১৭, ৩:৫৯ এএম says :01\nThis way getting help from police....this Idea is good, but we need something like where we can complain and get help against Police too, when police does crime or put us in trouble.\nRayhan ১৩ ডিসেম্বর, ২০১৭, ৪:০০ এএম says :01\nনি:সন্দেহে এটা একটা ভাল কাজ,,,কিন্তু এটা কতদিন ভাল ভাবে কাজ করে তাই দেখার বিষয়।।।\nSalahuddin Kader ১৩ ডিসেম্বর, ২০১৭, ৪:০০ এএম says :00\nGood Initiative. Good To See Such Steps For The Citizens\nShahadat ১৩ ডিসেম্বর, ২০১৭, ৪:০২ এএম says :00\nঅন্যান্য দেশে এই সার্ভিস অনেক আগেই চালু রয়েছে, যাক দেরিতে হলেও এই সেবা আমাদের দেশে চালু হল। ধন্যবাদ সরকার কে।\nJiaur Rahman ১৩ ডিসেম্বর, ২০১৭, ৪:০২ এএম says :00\nঅবশ্যই এটি একটি ভালো উদ্যোগ হবে যদি এখানে সব ধরনের মানুষের ফোন কে একই নজরে ও একই গুরুত্বের সাথে দেখা হয় ।\nঘটনাপ্রবাহ: জরুরি সেবা -৯৯৯-এর উদ্বোধন


তরুণ মনে বিজয় ভাবনা – শেয়ার বিজ\n১৬ ডিসেম্বর বিজয় দিবস। বিজয়ের জন্য সাত কোটি বাঙালিকে বেছে নিতে হয়েছিল সংগ্রামের পথ। সংগ্রামের পর যে লাল-সবুজ পতাকা অর্জিত হয়েছে ৩০ লাখ শহীদের রক্তের বিনিময়ে, যে মানচিত্রের জন্য সম্ভ্রম হারাতে হয়েছে দুই লাখ মা-বোনকে, সেই বিজয়ের মর্যাদা রক্ষা করার দায়িত্ব তরুণদের। এখন সোনার বাংলা গড়তে হাতে হাত রেখে এগিয়ে যেতে হবে তরুণদের। বিজয়ের এত বছর পর প্রত্যাশা ও প্রাপ্তি নিয়ে কী ভাবছে তারা? দেশকে নিয়ে তাদের স্বপ্ন কী? কয়েক তরুণের বিজয় ভাবনা তুলে ধরেছেন অনিক আহমেদ\nসান্তাহার সরকারি কলেজের শিক্ষার্থী মির্জা গালিব বেগ ছাফি বলেন, বিজয়ের অনুভূতি সব সময় আনন্দের। তবে আনন্দের পাশাপাশি বেদনাও কম নয়। আমরা সেই বীর শহীদদের বীরত্বগাথা ও আত্মত্যাগের কথা কোনোদিন ভুলব না। ভুলতে পারব না নির্যাতিত মা-বোনদের আত্মত্যাগ। যতদিন এই দেশ থাকবে, ততদিন গভীর শ্রদ্ধায় বাঙালি জাতি তাদের স্মরণ করবে। শুধু মুক্তিযুদ্ধের ইতিহাসই নয়, আমাদের বাঙালি জাতির পুরো ইতিহাস অন্তরে ধারণ করে এগিয়ে যেতে হবে। নিজেদের দায়িত্ব সঠিকভাবে পালন করতে পারলে তবেই দেশকে ভালোবাসা হবে, বিজয় দিবসের আনন্দ সার্থক হয়ে উঠবে।\nহাজী কাশেম আলী মহিলা কলেজের মুনিয়া আজম মায়শার মতে, আমাদের সবচেয়ে প্রিয় ও ভালোবাসার দিবসটি ১৬ ডিসেম্বর। নতুন প্রজš§ বিজয় দেখেনি, শুনেছে ও জেনেছে। তার মতে, সবাইকে বিজয় দিবসের অর্জন হƒদয়ে ধারণ করে নতুনদের কাছে তা তুলে ধরতে হবে। মুক্তিযুদ্ধের সময়কার নির্যাতন-নিষ্পেষিত হওয়ার কথা জানাতে হবে। ১৯৭১ সালের ২৫ মার্চ রাতে নিরস্ত্র বাঙালিদের ওপর চালানো হয়েছে নির্মম নিপীড়ন। দীর্ঘ ৯ মাসের রক্তক্ষয়ী সংগ্রামে অসংখ্য প্রাণের আত্মদান এবং তাদের ওপর চালানো অত্যাচার-নির্যাতনের কথা জানলে শিউরে উঠবে তরুণপ্রাণ; একই সঙ্গে দেশের প্রতি জাগবে তাদের মমত্ববোধ।\nহাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের আবদুল্লাহ আল মুবাশ্বির বলেন, স্বাধীনতা মানুষের জন্মগত অধিকার। আর সে স্বাধীনতা যদি হয় ৩০ লাখ প্রাণের বিনিময়ে, তাহলে এ স্বাধীনতা বিশ্ব ইতিহাসে অনন্য। দীর্ঘ ৯ মাস রক্তক্ষয়ী যুদ্ধের পর ১৬ ডিসেম্বর বাঙালি যে বিজয় ছিনিয়ে এনেছিল, তা পুরো বিশ্বকে যেমন বিস্মিত করেছিল, ঠিক তেমনি অত্যাচারীদের চোখে আঙুল দিয়ে দেখিয়ে দিয়েছিলÑঅন্যায়ভাবে মানুষের অধিকার কেড়ে নিয়ে বেশিদিন শৃঙ্খলিত করে রাখা যায় না।\nগণ বিশ্ববিদ্যালয়ের ফাতেমা আক্তার মনিকা বলেন, লাখো শহীদের রক্তে অর্জিত আমাদের বাংলাদেশ। স্বাধীনতার প্রায় ৫০ বছর পরও তারাই বর্তমান প্রজন্মের তরুণদের কাছে আদর্শের ও তারুণ্যের উৎস। আজকের তরুণ হিসেবে স্বাধীনতার জন্য আমার পূর্বপুরুষের লড়াই দেখিনি, কিন্তু হƒদয়ে বাঁধতে পেরেছি তাদের। আর তাই তো লাল-সবুজের পতাকায় ফসলের মাঠে কৃষকের হাসিতে অনুভব করি বিজয় উল্লাস। বিজয় আজও আমার কাছে তরুণই রয়ে গেছে।\nবীর উত্তম শহীদ সামাদ কলেজের শিক্ষার্থী আল আমিন ইসলাম সোহান বলেন, এ বিজয় আজও যেকোনো ক্ষেত্রে আমাদের জয় ছিনিয়ে আনতে প্রেরণা জোগায়। পাকবাহিনীর কাছ থেকে যদি আমরা বিজয় ছিনিয়ে আনতে পারি, তা হলে আজ কেন আমরা দেশের অভ্যন্তরীণ দলাদলি, রাজনৈতিক অস্থিরতা ও পাশবিকতাকে পরাভূত করে বিশ্বের বুকে মাথা উঁচু করে দাঁড়াতে পারছি না? সব বাংলাদেশির মতো আমিও স্বপ্ন দেখি ক্ষুধা ও দারিদ্র্যমুক্ত বাংলাদেশের।\nমাইলস্টোন স্কুল অ্যান্ড কলেজে বিজয় দিবস উদ্যাপন


পুরুষের বিকল্প- স্পর্শকাতর পুরুষাঙ্গ ও কৃত্রিম বুদ্ধিমত্তাসম্পন্ন সেক্স রোবট!\nBy প্রতিবেদক on জানুয়ারি ১১, ২০১৮ দৈনন্দিন জীবন, বিজ্ঞান ও তথ্য প্রযুক্তি, শীর্ষ সংবাদ\nনারীদের মধ্যে আশঙ্কাজনক হারে বাড়ছে সেক্স রোবটের চাহিদা। এমন তথ্য উঠে এসেছে এক গবেষণায়। হার্ভার্ড ইউনিভার্সিটির গণিত বিশেষজ্ঞ ড. ক্যাথি ও’নিল জানিয়েছেন, অদূর ভবিষ্যতে ‘ম্যান রোবটস’-এ মজবেন নারীরা, এসব পুরুষ রোবট রান্নাও করতে পারে।\nগবেষকের মতে, নারীরা শুধু ভালোবাসা ও যৌনতার বাইরে চান যেন তাদের ঘরের কাজকর্মও কেউ শেয়ার করে। স্বাভাবিকভাবেই বাড়ির সব কাজ মানুষের থেকে বেশিই ভালোভাবে করবে রোবট। তাই আগামী দিনে নারীদের ম্যান রোবটের আকৃষ্ট হওয়া অস্বাভাবিক কিছু নয়।\nবিশ্বের স্বনামধন্য পাঁচটি সেক্স রোবট নির্মাণ প্রতিষ্ঠান রয়েছে। যাদের ম্যান রোবটসের দাম ৫,৪০০ ডলার থেকে ১৫,৭০০ ডলার পর্যন্ত। ডিলাক্স মডেলের সবচেয়ে বেশি দাম। যদিও বর্তমানে অনেক পুরুষই সেক্স রোবট ব্যবহার করে থাকে, তবে খুব শিগগিরই ছবিটা পাল্টে যাবে বলে মনে করা হচ্ছে।\nএ বছরই বাজারে আসছে সত্যিকারের অনুভূতিসম্পন্ন স্পর্শকাতর পুরুষাঙ্গ বিশিষ্ট পুরুষ সেক্স রোবট। রিয়েলবোটিক্স এর প্রতিষ্ঠাতা এবং নির্মাতা ম্যাট ম্যাককুলেন ‘হারমনি’ নামের একটি কৃত্রিম বুদ্ধিমত্তাযুক্ত অ্যাপ তৈরী করেছেন, যা তিনি বসিয়ে দেবেন ওই পুরুষ সেক্স রোবটগুলোর মস্তিষ্কে। পুরুষাঙ্গের আকার এবং গড়ন হবে ক্রেতার চাহিদা অনুসারে। ক্রেতা নিজের পছন্দের পুরুষাঙ্গ বেছে নিতে পারবেন।\nবিশ্বের শীর্ষস্থানীয় কৃত্রিম বুদ্ধিমত্তা বিষয়ক গবেষক ড. ডেভিড লেভি এক সাক্ষাৎকারে বলেছেন, এই পুরুষ সেক্স রোবটগুলো অচিরেই সেক্স টয় এর স্থান দখল করে নিবে। বাজারে থাকা বিভিন্ন প্রকার সেক্স টয় যেমন ভাইব্রেটর ও ডিল্ডো হারিয়ে যাবে এদের কারনে। নারীদের কাছে এই রোবটগুলো পুরুষদের চাইতেও বেশি আকর্ষণীয় মনে হবে। লেভি বলেন, সেক্স টয়ে যে সুবিধাটুকু নেই, যেমন যৌনতার সময় সঙ্গিনীকে জড়িয়ে ধরা, এই রোবটগুলো জড়িয়ে ধরবে- এই অনুভূতি যে কোন নারী ক্রেতাকে আকৃষ্ট করতে যথেষ্ট।\nএই অ্যাপের মাধ্যমে সঙ্গিনীর (পড়ুন নারী ক্রেতা) পছন্দ, যৌন অভ্যাস, যৌনতা বিষয়ক বিভিন্ন খুঁটিনাটি শিখে যাবে দ্রুততর সময়ের মধ্যেই। ফলে এই কৃত্রিম বুদ্ধিমত্তাসম্পন্ন রোবটগুলো যৌনতার প্রকৃত স্বাদ দিতে সক্ষম হবে। আর এই গুণগুলো একে পুুরুষ সঙ্গীর বিকল্প হিসেবে নারীদের কাছে আদরণীয় হয়ে উঠবে বলে ম্যাট দাবি করেছেন।\nহারমনির মাধ্যমে এই রোবটগুলো সঙ্গিনীর সাথে কথা বলবে, শিখবে আর অনুভূতিপ্রবণ হয়ে উঠবে দ্রুত। হারমনি অ্যাপযুক্ত নারী রোবট ইতিমধ্যেই বাজারে আছে। যেগুলোর মূল্য ১১,০০০ পাউন্ডের মতো। পুরুষ সংস্করণটি এখনও বাজারজাত করা হয়নি। এ বছরের শেষের দিকে বাজারে আসবে বলে ধারণা করা হচ্ছে।


কোহলিদের কোচিং করাতে চান শেবাগ!\nবীরেন্দর শেবাগ, ভারতীয় ক্রিকেট থেকে অকালে ঝরে পড়া একটি নাম। দুর্দান্ত পারফরমেন্সে একসময় বনে গিয়েছিলেন বিশ্বের সেরা ব্যাটসম্যান। সেসময় দাম্ভিকতা আর ঐশ্বর্যে আলোচনা-সমালোচনাও কুড়িয়েছিলেন। কিন্তু হুট করে ফর্মহীনতার শিকার হয়ে ক্যারিয়ারে মুদ্রার ওপিঠটাও দেখা হয়ে যায় ভারতের সাবেক এই ক্রিকেটারের।\nতবে ক্রিকেট মাঠে ব্যাট হাতে শেবাগকে এখন আর দেখা না গেলেও কোচিং করানোর মাধ্যমে আবারও ২২ গজে ফিরতে চাচ্ছেন তিনি।\nAlso Read - বিখ্যাত ক্রিকেটারদের নিয়ে ভারতীয় বোর্ডে ঝড়\nচলমান চ্যাম্পিয়ন্স ট্রফির পরপরই ভারতের কোচের আসন থেকে সরে দাঁড়াবেন বর্তমানে দায়িত্ব পালন করা অনিল কুম্বলে। তার পর কোচ কে হবেন, কোচ হাওয়ার ইচ্ছে প্রকাশ করে এই আলোচনায় যোগ দিয়েছেন বেশ কয়েকজন সাবেক ক্রিকেটার। তার মধ্যে আছে শেবাগের নামও। কুম্বলের পর কোহলি-জাদেজাদের কোচিং করানোর দায়িত্বটা তিনিই পেতে চান।\n১৪ বছরের কোচিং ক্যারিয়ার শেষে আইপিএলের দল কিংস ইলেভেন পাঞ্জাবের কোচ হিসেবে নতুন ভূমিকায় ক্যারিয়ার শুরু করেন শেবাগ। যদিও তাতে তার অভিজ্ঞতা বেশ তিক্ত। ২০১৫ ও ২০১৬ মৌসুমে দুই দফা কাজ করেছেন, দুবারই তার দল হয়েছে টুর্নামেন্টের তলানির অংশ!\nকোহলির অধিনায়কত্ব নিয়ে শেবাগের অসন্তোষ\nনতুন রেকর্ড গড়ে শচীন-শেবাগকে পেছনে ফেললেন কোহলি\nPrevious Postবিখ্যাত ক্রিকেটারদের নিয়ে ভারতীয় বোর্ডে ঝড়Next Postতামিম, মুশফিকের প্রশংসায় পঞ্চমুখ লারা


ইউরোপের দুই শীর্ষ পদে এই প্রথম নারী? | বিশ্ব | DW | 03.07.2019\nইউরোপের দুই শীর্ষ পদে এই প্রথম নারী?\nপ্রায় ৩ দিন ধরে দরকষাকষির পর অবশেষে ইউরোপীয় ইউনিয়নের ৫ শীর্ষ পদের জন্য প্রার্থীতালিকা সম্পর্কে ঐকমত্যে পৌঁছলেন সদস্য দেশগুলির শীর্ষ নেতারা৷ তবে এই সিদ্ধান্ত নিয়ে বিতর্ক থেকে যাচ্ছে৷ মনোনীত প্রার্থীরা শেষ পর্যন্ত ইউরোপীয় পার্লামেন্টের অনুমোদন পাবেন কিনা, সে বিষয়ও সংশয় দূর হচ্ছে না৷ অর্থাৎ একদিকে ইইউ দেশগুলির জাতীয় সরকার, অন্যদিকে ইউরোপীয় পার্লামেন্টের সদস্যদের মধ্যে সংঘাত দেখা দিলে গোটা প্রক্রিয়া আবার জটিল হয়ে পড়বে৷ বুধবারই পার্লামেন্টের প্রথম অধিবেশনে এই সংঘাতের আঁচ পাওয়া যেতে পারে৷\nইউরোপীয় পার্লামেন্ট নির্বাচনের প্রচারের শুরুতেই প্রধান রাজনৈতিক শিবিরগুলি তাদের শীর্ষ প্রার্থীদের নাম স্থির করেছিল৷ কিন্তু নির্বাচনের ফলাফল জানার পর দেখা গেল, কোনো প্রার্থীই শীর্ষ পদগুলির জন্য প্রয়োজনীয় সমর্থন পাচ্ছেন না৷ গত রবিবার থেকে মঙ্গলবার পর্যন্ত অনেক আলাপ আলোচনার পর একেবারে নতুন কিছু নাম উঠে এসেছে৷ ফলে ইউরোপে গণতন্ত্রের ক্ষতি হলো বলে সমালোচনার ঝড় উঠছে৷ ইইউ শীর্ষ নেতারা সম্মিলিতভাবে কমিশনের প্রেসিডেন্ট পদের জন্য জার্মানির বর্তমান প্রতিরক্ষামন্ত্রী উরসুলা ফন ডেয়ার লাইয়েন-কে মনোনীত করেছেন৷ শুধু জার্মানি ভোটদানে বিরত ছিল৷ কারণ জার্মানির মহাজোট সরকারের শরিক এসপিডি দল এই সিদ্ধান্তের বিরোধিতা করেছে৷ উল্লেখ্য, প্রতিরক্ষামন্ত্রী হিসেবে ফন ডেয়ার লাইয়েন একাধিক বিতর্কিত সিদ্ধান্তের জন্য জার্মানিতে প্রবল চাপের মুখে রয়েছেন৷ এক সংসদীয় কমিটি তাঁর বিরুদ্ধে তদন্ত চালাচ্ছে৷\nইউরোপীয় কেন্দ্রীয় ব্যাংকের প্রধান পদে ফ্রান্সের ক্রিস্টিন লাগার্দ-এর নাম মনোনীত করা হয়েছে৷ লাগার্দ বর্তমানে আন্তর্জাতিক মুদ্রা তহবিল আইএমএফ-এর প্রধানের দায়িত্ব পালন করছেন৷ ইউরোপের দুই শীর্ষ পদের জন্য দুই নারীর নাম উঠে আসায় নীতিগতভাবে একাধিক মহল সন্তুষ্টি প্রকাশ করেছে৷ এর আগে এই দুই পদে কোনো নারীকে দেখা যায়নি৷\nপ্রার্থী তালিকায় আরও দুই ব্যক্তির নাম স্থির করেছেন ইইউ নেতারা৷ বেলজিয়ামের বর্তমান প্রধানমন্ত্রী শার্ল মিশেল ইইউ সরকারগুলির পরিষদের প্রেসিডেন্ট পদের মনোনয়ন পেয়েছেন৷ স্পেনের পররাষ্ট্রমন্ত্রী জোসেপ বরেল ইইউ-র পররাষ্ট্র বিষয়ক প্রধান হতে পারেন৷\nশুধু ইউরোপীয় পার্লামেন্টের প্রধানের পদ নিয়ে সংশয় রয়ে গেছে৷ বুধবার সংসদ সদস্যরা আড়াই বছরের জন্য এই পদে ইটালির ডাভিড সাসোলি অথবা জার্মানির স্কা কেলার-কে নির্বাচিত করতে পারেন৷\nইইউ-র সদস্য দেশের সরকারগুলির পরিষদের বিদায়ী প্রধান ডোনাল্ড টুস্ক এই প্রার্থী তালিকাকে স্বাগত জানিয়ে বলেন, শীর্ষ নেতারা নারী ও পুরুষ প্রার্থীদের মধ্যে আদর্শ ভারসাম্য বজায় রাখতে পেরেছেন৷ বড় ও ছোট দেশগুলির মধ্যেও ক্ষমতা বণ্টনের প্রতিফলন দেখা যাচ্ছে৷\nইউরোপের শীর্ষ পদে মনোনয়ন নিয়ে বিভিন্ন রাজনৈতিক শিবিরের মধ্যে জটিল বিভাজন গোটা প্রক্রিয়া নিয়ে প্রশ্ন তুলছে৷ ইইউ কমিশনের বিদায়ী প্রেসিডেন্ট জঁ ক্লোদ ইয়ুংকার বলেন, রাজনৈতিক শিবিরগুলির শীর্ষ প্রার্থী স্থির করার বর্তমান প্রণালী কার্যত ভেঙে পড়েছে৷ জার্মান চ্যান্সেলর আঙ্গেলা ম্যার্কেল ভবিষ্যতে এমন পরিস্থিতি এড়াতে গোটা প্রক্রিয়ার সংস্কারের প্রস্তাব দিয়েছেন৷\nসারারাত আলোচনা করেও ইইউ শীর্ষ নেতারা ইউরোপীয় ইউনিয়নের গুরুত্বপূর্ণ পদের জন্য প্রার্থী তালিকা চূড়ান্ত করতে পারলেন না৷ ইউরোপীয় নেতা হিসেবে জার্মান চ্যান্সেলরের দুর্বলতা আবার স্পষ্ট হয়ে উঠলো৷ (01.07.2019)\nবাজেটে প্রতিরক্ষা খাতে আরো ১২ বিলিয়ন ইউরো চান সংশ্লিষ্ট জার্মান মন্ত্রী উরসুলা ফন ডেয়ার লাইয়েন৷ সামরিক যন্ত্রাংশের আধুনিকায়নের জন্য এ বাজেট চেয়েছেন তিনি৷ (29.04.2018)\nকি-ওয়ার্ডস ইউরোপীয় ইউনিয়ন, ইইউ, শীর্ষ, পদ, কমিশন, প্রেসিডেন্ট, ইসিবি, উরসুলা ফন ডেয়ার লাইয়েন, ক্রিস্টিন লাগার্দ


ব্রিজের নিচ দিয়ে স্পি-ডে যাচ্ছিলো বড় জাহাজ, হটাৎ ব্রিজের মাথায় লে-গে গিয়ে ঘ-টল বড় বি-প’ত্তি, ভাইরাল ভিডিও! – Bartamannews.Com\nHome/নিউজ/ব্রিজের নিচ দিয়ে স্পি-ডে যাচ্ছিলো বড় জাহাজ, হটাৎ ব্রিজের মাথায় লে-গে গিয়ে ঘ-টল বড় বি-প’ত্তি, ভাইরাল ভিডিও!\nব্রিজের নিচ দিয়ে স্পি-ডে যাচ্ছিলো বড় জাহাজ, হটাৎ ব্রিজের মাথায় লে-গে গিয়ে ঘ-টল বড় বি-প’ত্তি, ভাইরাল ভিডিও!\nনিজস্ব প্রতিবেদন :- না জানি কত কত অ-বাক ক-রার ম-তন ঘটনার সাক্ষী আমাদের এই সোশ্যাল মিডিয়া । সোশ্যাল মিডিয়া মাধ্যমে আমরা বিভিন্ন ধরনের ঘটনা বিভিন্ন সময় দেখে থাকি যা আমাদের কখনো কখনো অ-বাক ক-রে তো-লে । তার পাশাপাশি করে তোলে হ-তভ-ম্ভো এবং বি-স্মিত। এই সোশ্যাল মিডিয়ার হাত ধরে আমরা যেমন আদিবাসী সম্প্রদায়ের চাঁদ মনিকে উঠে আসে দেখা যায় তেমনই ঠিক দেখা যায় রানাঘাটের স্টেশন চত্বরে গান গাওয়া রানু মন্ডল কে। যিনি রাতারাতি হয়ে গিয়েছিলেন স্টার । তবে আজকে কোন রানাঘাটের রানু মন্ডল বা আদিবাসী সম্প্রদায় চাঁদনীর কথা বলতে আসিনি ।\nবলতে এসেছে এক ধরনের বিরল ঘটনা যা শুনলে আপনিও অ-বাক হ-বেন তার পাশাপাশি শি-উরে উঠবেন । বর্তমান যুগে সামান্য ক্লান্তি দূর করতে আমরা মুখ বুঝেছি সোশ্যাল মিডিয়াতে । অর্থাৎ আমরা যত দিন যাচ্ছে ততই যেন নির্ভরশীল হয়ে পড়ছি সোশ্যাল মিডিয়ার উপর ।এক মুহূর্ত চলতে পারছি না সোশ্যাল মিডিয়া ছাড়া কাজেই জীবনের প্রতিটা আনন্দ সুখ-দুঃ-খ রা-গ অ-ভিমান সমস্ত কিছু খুঁজে নিতে চাই সোশ্যাল মিডিয়ার মধ্যে । সে সমস্ত দিক থেকে সোশ্যাল মিডিয়া ও আমাদেরকে নিরাশ করে না ।\nআমরা উন্নত যাতায়াতের জন্য যেমন বাস ট্রাম বাস-ট্রেন এর ব্যবহার করে থাকি ঠিক তেমনি কিন্তু জলপথের বড় বড় জাহাজের বা নৌকার প্রচলন শুরু হয়েছে গোটা পৃথিবী জুড়ে । আর এবার ঠিক সেই জাহাজের একটি ভিডিও সম্প্রতি প্রকাশিত হয়েছে ইউটিউবে যা শো-রগো-ল ফে-লে দি-য়েছে গোটা নেট দুনিয়াতে । ভিডিওতে দেখা যাচ্ছে যে একটি বড় বিশাল আকৃতির জাহাজ ব্রিজের নিচে দিয়ে বেরোনোর চেষ্টা করছিলো । মাল বোঝাই করা ছিল সেই জাহাজে । কিন্তু উচ্চতা এতটাই বেশি ছিলো যে যখন জাহাজটি ব্রিজের সামনে এসেছে তখন সেই জাহাজের উপরের অংশ ব্রিজের নিম্ন দেশের মধ্যে আ-টকে যা-য় ।\nযার ফলে কিছুটা হলেও ঘাবড়ে যায় সেই জাহাজের নাবিক । এমতাবস্থায় কি করণীয় তা ভেবে পাচ্ছিলেন না সেই জাহাজের নাবিক। তবে তিনি তার বুদ্ধিকে কাজে লাগিয়ে পুনরায় জাহাজটিকে পিছিয়ে নিয়ে যাবার চেষ্টা করেন। এবং সেই ভিডিও থেকে এমনটা বোঝা যায় যে ওই উচ্চতাবিশিষ্ট জাহাজ কখনোই ওই ব্রিজের নিচে দিয়ে পেরোতে পারবে না । তাকে তার বোঝাই করা মালের সংখ্যা কমাতে হবে । নইলে সম্ভব নয় । ইতিমধ্যে অবাক করা এবং ভ-য়-ঙ্কর সে ভিডিওটি ভাইরাল হয়েছে নেট দুনিয়াতে । তার পাশাপাশি এরকম স-চেতন হী-নতার কাজকর্ম থেকে বিরত থাকার পরামর্শ দিয়েছে অনেকে কমেন্ট সেকশনে মধ্যে ।\nbengali news ship stuck forabrige viral video\nদিদি নং ওয়ানে গিয়ে দারুণ কবিতা বলে তাক লাগালো দেবাংশু, ভাইরাল ভিডিও!


Perfect couple match: আপনার জন্মমাসই বলে দেবে কে হতে চলেছে আপনার জীবনসঙ্গী! - your month of birth reveals whom you will or should marry | Eisamay\nyour month of birth reveals whom you will or should marry\nআপনার জন্মমাসই বলে দেবে কে হতে চলেছে আপনার জীবনসঙ্গী!\nReshmi Pramanik | EiSamay.Com | Updated: 26 Nov 2020, 12:56:01 PM\nজন্মমাস অনুযায়ী কেমন হবে আপনার জীবনসঙ্গী, মিলিয়ে নিন\nকথায় বলে, কার বিয়ে কোথায় হবে তা নাকি আগে থেকেই লেখা থাকে! বিয়ে জন্ম জন্মান্তরের বন্ধন। এসব আমরা সকলেই শুনে আসছি ঠাকুমা-দিদিমাদের মুখ থেকে। তবুও কি সমস্যা আসে না ? সম্পর্কে বিচ্ছেদ-অশান্তি এসব লেগেই থাকে। তবে বিশেষজ্ঞরা বলছেন, জন্মমাস দেখে বোঝা যায়, কারা হতে পারেন যোগ্য জীবনসঙ্গী। কিছুদিন আগেই এ বিষয়ে গবেষণা চালান একদল গবেষক। প্রায় ২,৫৪৯ লক্ষ মানুষের জীবনপঞ্জি নিয়ে তাঁরা গবেষণা চালান। আর সেই গবেষণা থেকেই উঠে আসে জন্মদিন এবং জন্মমাসের উপর নির্ভর করে কেমন হবেন জীবনসঙ্গী। এরপর তাঁরা আবারও গবেষণা করেন। ১৯৭৪ সালে যাঁদের জন্ম এরকম কিছু মানুষের মধ্যে ৩৫০০ জনকে বেছে নেন যাঁরা এখন বিবাহিত। অবিশ্বাস্য ভাবে তাঁদের গবেষণার সঙ্গে মিলে যায় বাস্তব। গবেষণায় তাঁরা যে মাসের সঙ্গে অন্য মাসের মিল দেখেছেন ঠিক সেইভাবেই একে অপরের সঙ্গে বন্ধনে আবদ্ধ হয়েছেন ৩৫০০ যুগল। কিন্তু জন্মমাসের এই বিষয়টি তখনও তাঁরা জানতেন না। দেখে নিন কীভাবে আপনি জানবেন কে হতে পারেন আপনার যোগ্য জীবনসঙ্গী। যাঁরা বিবাহিত তাঁরাও একবার মিলিয়ে নিন আপনাদের নির্বাচন ঠিক মিলেছে কিনা।\nজন্মমাস জানুয়ারি হলে\nযেসব মেয়েরা জানুয়ারিতে জন্মেছেন তাঁরা পছন্দ করেন মার্চ মাসে জন্মদিন এমন ছেলেকে বিয়ে করতে। ঘটনাচক্রে এমন ছেলেদেরই মনে ধরে তাঁদের। তবে অক্টোবর, এপ্রিল, জুন, আগস্ট, নভেম্বরে জন্ম যে সব ছেলেজের তাঁদেরও পছন্দ করেন। আবার যে সব ছেলের জন্ম জানুয়ারিতে তাঁরা সবচেয়ে বেশি আকৃষ্ট হন অক্টোবরের দ্বিতীয় সপ্তাহে জন্মানো মেয়েদের প্রতি। তবে তালিকায় জুলাই ও সেপ্টেম্বরে জন্মদিন এরকম মেয়েরাও থাকেন।\nজন্মমাস ফেব্রুয়ারি হলে\nফেব্রুয়ারিতে যেসব মেয়েদের জন্মদিন তাঁরা সাধারণত ফেব্রুয়ারি বা এপ্রিলে জন্ম এমন ছেলেদেরই পছন্দ করেন। তবে জুলাইতে জন্ম ছেলেদের তাঁরা একদম পছন্দ করেন না। দেখা গিয়েছে ফেব্রুয়ারিতে জন্ম মেয়েদের সঙ্গে জুলাই মাসে জন্ম ছেলেদের বিয়ে হলে তাদের মধ্যে ডিভোর্স রেট অনেক বোশি। অক্টোবর বা ডিসেম্বরে জন্ম ছেলেদেরও পছন্দ করে ফেব্রুয়ারি গার্লরা। ফেব্রুয়ারিতে যেসব ছেলেদের জন্ম তাঁরা ফেব্রুয়ারি বা অক্টোবরে জন্মদিন এমন মেয়েদেরই পছন্দ করেন।\nজন্মমাস মার্চ হলে\nযে সব মেয়েদের মার্চে জন্ম, তাঁরা মার্চে জন্ম এমন ছেলেদেরই বেশি পছন্দ করেন। তবে তালিকায় ফেব্রুয়ারি আর অগস্টে জন্মদিন, এমন ছেলেরাও থাকেন। যেসব ছেলেদের মার্চে জন্ম তাঁরা জানুয়ারিতে জন্মদিন এমন মেয়েদেরই বেশি পছন্দ করেন। তবে জুলাই মাসে জন্মদিন এমন মেয়েদেরও তাঁরা পছন্দ করেন। যদিও তাঁদের মধ্যে ঝগড়া কিন্তু অনেক বেশি হয়।\nজন্মমাস এপ্রিল হলে\nযে সব মেয়েদের জন্ম এপ্রিলে তাঁরা জুন বা জুলাইতে জন্ম এমন ছেলেদের বেশি পছন্দ করেন। তবে সেপ্টেম্বর বা নভেম্বরে জন্ম ছেলেদের একদমই পছন্দ করেন না। এপ্রিল মাসে জন্ম ছেলেরা ফ্রেব্রুয়ারি মাসের মেয়েদের বেশি পছন্দ করেন।\nজন্মমাস মে হলে\nমে মাসে জন্ম যে সব মেয়েদের তাঁরা সবচেয়ে বেশি পছন্দ করেন ডিসেম্বরে জন্মদিন এমন ছেলেদের। জুন মাসে জন্ম এরকম ছেলেদের তাঁরা সহ্য করতে পারেন না। মে মাসে যে সব ছেলেদের জন্ম তাঁরা আবার জুন বা আগস্টে জন্ম এমন মেয়েদের বেশি পছন্দ করেন। ডিসেম্বরে জন্মদিন এমন মেয়েদের তাঁরা পছন্দই করেন না।\nজন্মমাস জুন হলে\nজুন মাসে জন্ম যে সব মেয়েদের তাঁরা নভেম্বরে জন্মদিন এরকম ছেলেদের খুবই পছন্দ করেন। তবে জুন বা অক্টোবরে জন্ম এরকম ছেলেদের বিয়ে করলে তাঁদের মধ্যে ডিভোর্স রেট থাকে সবচেয়ে বেশি। জুন মাসে যে সব ছেলেদের জন্ম তাঁরা আবার এপ্রিল মাসে জন্ম এমন মেয়েদের খুবই পছন্দ করেন। তবে অক্টোবরের মেয়েদের একদমই পছন্দ করেন না। এছাড়াও জানুয়ারি ও মে মাসে জন্ম এমন মেয়েদেরও তাঁরা পছন্দ করেন।\nজন্মমাস জুলাই হলে\nজুলাই মাসে যেসব মেয়েদের জন্ম তাঁরা জুন, অগস্ট ও অক্টোবরে জন্মদিন এমন ছেলেদের খুবই পছন্দ করেন। তবে মার্চ মাসে জন্মদিন এরকম ছেলেদের পছন্দ করেন না। অন্যদিকে যে সব ছেলেদের জুলাইতে জন্ম তাঁরা এপ্রিল ও ডিসেম্বরে জন্মদিন এরকম মেয়েদের খুবই পছন্দ করেন।\nজন্মমাস অগস্ট হলে\nযে সব মেয়েদের জন্ম অগস্টে তাঁরা অগস্টে জন্মদিন এমন ছেলেদেরই বেশি পছন্দ করেন। এছাড়াও সেপ্চেম্বরে জন্মদিন এমন ছেলেদেরও পছন্দ করেন। অগস্টে যেসব ছেলেদের জন্ম তাঁরা জুলাই মাসে জন্ম এমন মেয়েদেরই বেশি পছন্দ করেন। তবে অগস্ট, অক্টোবর ও ডিসেম্বরে জন্মদিন এমন মেয়েদেরও পছন্দ করেন।\nজন্মমাস সেপ্টেম্বর হলে\nসেপ্টেম্বর মাসে যেসব মেয়েদের জন্ম তাঁরা সবথেকে বেশি পছন্দ করেন সেপ্টেম্বরে জন্ম এমন ছেলেদের। তবে জানুয়ারি বা এপ্রিলে জন্মদিন এমন ছেলেদের পছন্দই করেন না। সেপ্টেম্বর মাসে যেসব ছেলেদের জন্ম তাঁরা সেপ্টেম্বর, অক্টোবর, ডিসেম্বরে জন্মদিন এমন মেয়েদের খুব পছন্দ করেন। এপ্রিল বা অগস্টে জন্মদিন এমন মেয়েদের তাঁরা পছন্দ করেন না।\nজন্মমাস অক্টোবর হলে\nঅক্টোবর মাসে যেসব মেয়েদের জন্ম তাঁরা জানুয়ারি মাসে জন্ম এমন ছেলেদের খুব পছন্দ করেন। এছাড়াও ফেল্রুয়ারি, অগস্ট, সেপ্টেম্বরে জন্মদিন এমন ছেলেদেরও পছন্দ করেন। আবার এই মাসে যেসব ছেলেদের জন্ম তাঁরা জানুয়ারি মাসে জন্মদিন এমন মেয়েদের খুব পছন্দ করেন। জুনে জন্মদিন এরকম মেয়েদের তাঁরা পছন্দই করেন না। ফেব্রুয়ারি মাসে জন্মদিন এরকম মেয়েদেরও তাঁরা খুব একটা পছন্দ করেন না।\nজন্মমাস নভেম্বর হলে\nনভেম্বর মাসে যে সব মেয়েদের জন্ম তাঁরা অক্টোবর মাসে জন্মদিন এমন ছেলেদেরই বেশি পছন্দ করেন। তবে নভেম্বর Boys দেরও পছন্দ করেন। কিন্তু অগস্টে জন্ম এমন ছেলেদের পছন্দই করেন না। নভেম্বর মাসে যেসব ছেলেদের জন্ম তাঁরা এপ্রিল, নভেম্বর, ডিসেম্বরে জন্মদিন এমন মেয়েদেরই বেশি পছন্দ করেন।\nডিসেম্বর জন্মমাস হলে\nডিসেম্বরে যে সব মেয়েদের জন্মদিন তাঁরা অগস্টে জন্মদিন এমন ছেলেদের বেশ পছন্দ করেন। তবে জুলাই, সেপ্টেম্বর আর নভেম্বরে জন্মদিন এমন ছেলেদেরও খুব পছন্দ করেন। মে মাসে জন্মদিন এরকম ছেলেদের একদম পছন্দ করেন না। আর ডিসেম্বর মাসে যে সব ছেলেদের জন্ম তাঁরা মে মাসে জন্মদিন এমন মেয়েদের খুব পছন্দ করেন।\nব্রাইডাল মেকআপ আর্টিস্ট বুক করবেন? রইল ৬টি টিপস... পরের খবর\nPerfect Match Couple Counseling Perfect couple match Love and Relationship Horoscope 2021 How to know if you'reagood match with partner Good Couple tips\nWeb Title : your month of birth reveals whom you will or should marry


‘সবচেয়ে বিপদের বন্ধুকে হারিয়ে ফেললাম’- মাশরাফি\nপ্রকাশিত - ডিসেম্বর ১৪, ২০১৭ ১০:৫১ অপরাহ্ন\nUpdated - ডিসেম্বর ১৫, ২০১৭ ১২:২৬ অপরাহ্ন\nদেশের ক্রিকেটের জন্য দীর্ঘদিন কাজ করা অভিজ্ঞ চিকিৎসক ড. মনিরুল আমিন শাম্মীর অকাল মৃত্যুতে শোক প্রকাশ করেছে বিসিবি।\nমনিরুল আমিন ছিলেন দেশের ক্রিকেটের নিয়ন্ত্রক সংস্থা বাংলাদেশ ক্রিকেট বোর্ডের মেডিকেল কমিটির স্বনামধন্য চিকিৎসক। অকস্মাৎ হৃদরোগে আক্রান্ত হলে তাকে ভর্তি করা হয় রাজধানীর স্কয়ার হাসপাতালে। সেখানেই চিকিৎসাধীন অবস্থায় বৃহস্পতিবার মৃত্যুবরণ করেন তিনি। মৃত্যুকালে তাঁর বয়স হয়েছিল ৪৬ বছর।\nAlso Read - নতুন নিয়মে চার দিনের টেস্ট ক্রিকেট\nক্রিকেট অঙ্গনের সকলের প্রিয় এই চিকিৎসকের মৃত্যুতে শোক প্রকাশ করেছে বিসিবি। এক শোক বার্তায় মনিরুল আমিনের শোকসন্তপ্ত পরিবারের প্রতি গভীর সমবেদনা জানায় সংস্থাটি।\n২০১০ সালে বিসিবির মেডিকেল কমিটিতে যোগ দেন মনিরুল আমিন। দেশের ক্রিকেটের অভিভাবক সংগঠনের দীর্ঘ পথচলায় তিনি ছিলেন বিশ্বস্ত এক সহচর। খেলোয়াড়, কোচ, কর্মকর্তা- সবার কাছেই প্রিয় এক মানুষ ছিলেন তিনি। চিকিৎসা পেশার উর্ধ্বে উঠে ব্যাপক জনপ্রিয়তা পেয়েছিলেন বিনয় ও ব্যক্তিত্বের জন্য।\nদেশের ক্রিকেটারদের কাছে মনিরুল আমিন ছিলেন প্রিয় এক মুখ। যেকোনো শারীরিক সমস্যার সম্মুখীন হলেই মাশরাফি-সাকিব-তামিমরা হাজির হতেন তাঁর কাছে। তাঁকে হারানোয় বেদনার নীল রঙ ছুঁয়ে গেছে ক্রিকেটারদেরও।\nজাতীয় দলের ওয়ানডে অধিনায়ক ও দেশসেরা পেসার মাশরাফি বিন মুর্তজা ব্যক্তিগত ফেসবুক প্রোফাইলে স্ট্যাটাস দেওয়ার মাধ্যমে মনিরুল আমিনের মৃত্যুতে শোক প্রকাশ করেন। মাশরাফি লিখেন, ‘কাল সন্ধ্যা থেকে ফোন করছি ডাক্তারের অ্যাপয়েনম্যান্ট এর জন্য। ফোন ধরছেই না। ভাবলাম জার্সিটা খেলার পরপরই পায়নি বলে রেগে আছেন। পরে শুনি হাসপাতালে ভর্তি। হার্ট অ্যাটাক। ডাক্তার বললো, দোয়া করতে। কিন্তু যা হওয়ার হয়ে গেলো।’\nমনিরুল আমিনকে ‘সবচেয়ে বিপদের বন্ধু’ আখ্যা দিয়ে মাশরাফি আরও লিখেন, ‘সবচেয়ে বিপদের বন্ধুকে হারিয়ে ফেললাম। জার্সিটাও আর দেওয়া হলো না। কোনভাবেই বিশ্বাস হচ্ছে না ফাইনালের পরে দেখা সুস্থ্ মানুষটা আর নাই। আমিন ভাই, আল্লাহ আপনাকে বেহেস্ত নসিব করুন।’\nআরও পড়ুনঃ অধিনায়কত্ব হারানোয় অভিযোগ নেই তামিমের\nড. মনিরুল আমিন\nPrevious Postনতুন নিয়মে চার দিনের টেস্ট ক্রিকেটNext Post২০ ডিসেম্বর জাতীয় লিগের ৬ষ্ঠ রাউন্ড শুরু


আওয়ামী লীগ কি দায়িত্ব নিতে পারে না? | আলাপ | DW | 26.06.2020\nইতিহাস আর পৌরাণিকে আমার বড় আগ্রহ৷ প্রিয় বন্ধুর চরিত্রে একটা সময় অর্জুনকে কল্পনা করতাম৷ সময়ের ব্যবধান অতিক্রম করে তুঙ্গাভদ্রা বা ইউফ্রেতিসের তীর ঘেঁষে চলতে গিয়ে কতবার হারিয়েছি৷ কখনো খিলজিদের ঘোড়ার খুরের শব্দ শুনতে পাই, আলীবর্দীর সিংহাসনের দিকে তাকিয়ে আমার চোখ ভিজে আসে, ক্ষুদিরাম আর সূর্যসেনের তীক্ষ্ণ দৃষ্টি আমাকে আন্দোলিত করে৷ জিন্নাহর সমাবেশে ‘না না' বলে চিৎকার আমিও করে উঠি৷ বজ্রকণ্ঠে কবিতা শুনব বলে ৭ মার্চ যাই রেসকোর্সে৷ এতসবে চলতে চলতে একদিন এমন একটা সকাল আসে, যখন দেখি আকাশনীল জুড়ে আর কোন শৃঙ্খল নেই৷ আজ থেকে আমরাই আমাদের ‘শাসন' করব৷\nকিন্তু ততদিনে গণতন্ত্রের প্রাতিষ্ঠানিক রূপ বিকশিত হতে হতে এই শাসনের মানে বদলে গেছে সেসব ভূমিতে যেখানকার মুনাফালোভীরা এ মাটিতে শাসনের নামে শোষণ করেছে৷ শাসনের নতুন মানে সেখানে সেবা৷ কারণ গণতন্ত্র শিখিয়েছে ‘ক্ষমতা' জনগণের হাতে৷ সেই ক্ষমতাশালী মানুষরা তাদের সব সেবা নিশ্চিত করতে একদল লোক পাঠান তাদের সব সমস্যাগুলো দেখাশুনা করার জন্য৷ তাদের বেতন দেন৷ এরপর কাটল কতগুলো বছর৷ কিন্তু কেন যেন এই গণতন্ত্রের মানে এখানে এখনো ঠিক বদলায় না৷ এখানে নির্বাচনে জয়লাভ করলে আমরা এখনো পত্রিকায় লিখি ‘ক্ষমতায়' গেল ওরা৷ তার মানে এখনো আমরা বিশ্বাস করি, যারা সরকারে তারা ক্ষমতাবান, জনগণ নয়৷ এই শিক্ষা যখন শাসকরা জনগণের গলায় তলোয়ার ঠেকিয়ে খাজনা আদায় করত তখনকার৷ তখন ‘প্রভূর দয়ায়' বাঁচত সাধারণ মানুষ৷ প্রজাতন্ত্রের কর্মচারীরা দায়িত্বকে ক্ষমতা ভাবেন৷\nযারা সরকারে থাকেন, বা ‘ক্ষমতার' কাছে থাকেন, তারাও বারবার মনে করিয়ে দেন যে তাদের পেশীতেই জোর বেশি৷ আর তাই তো এমন সব ঔপনিবেশিক আইন আমরা আজও টিকিয়ে রেখেছি, যেগুলোর উদ্দেশ্য মানুষের সেবার চেয়ে দমনটাই প্রাধান্য ছিল বলে প্রতীয়মান হয়৷ শুধু তাই নয়, আমরা সেসবের আদলে নতুন নতুন আইন করতেও পিছপা হইনি৷ সম্প্রতি সবচেয়ে বেশি আলোচিত ডিজিটাল নিরাপত্তা আইন নিয়েও এমন অভিযোগ শুরু থেকেই৷ এই আইন নিয়ে সমাজের সব পর্যায় থেকে প্রতিবাদ এসেছে৷ কিন্তু এর ব্যবহারের চেয়ে অপব্যবহারই বেশি হচ্ছে বলে মনে হয়৷ বাকস্বাধীনতা বা সংবাদপত্র ও সাংবাদিকদের স্বাধীনতায় বারবার আঘাত করছে এই আইন৷\nফেসবুকে গুজব বা ভুল তথ্য ছড়িয়ে বড় বিপত্তি বাধানোর ঘটনা এদেশে ঘটেছে, তা সত্য৷ রামুর বৌদ্ধবিহারের ঘটনা বা রসরাজের সঙ্গে যা হয়েছে তেমন ঘটনাগুলো ধিক্কারজনক৷ কিন্তু এসব ঘটনা এমন একটি আইনকে ন্যায্যতা দেয় না, যে আইন মানুষের ভেতর ভীতির সঞ্চার করে৷ আইন মানুষকে নিরাপত্তা দেবার জন্য৷ ভীতি তৈরির জন্য নয়৷ সংবিধানে যেখানে বাকস্বাধীনতাকে মৌলিক অধিকার দেয়া হয়েছে, সেখানে কেউ কাউকে নিয়ে কী বললেন, সেটা কেন সবচেয়ে বড় হয়ে উঠবে? মানুষের কথার জন্য কেন শাস্তি দিতে হবে? সাংবাদিকদেরকেন কার্টুন আঁকার জন্য, লেখার জন্য বা ছবি তোলার জন্য শাস্তি পেতে হবে?\nআর আমি বুঝতে পারি না, কেউ কটুক্তিকরলে কেন তাকে জেলে পুরতে হবে৷ প্রধানমন্ত্রী, অন্য কোন মন্ত্রী বা বিশেষ কাউকে কেউ কটাক্ষ করে কথা বললে তাদের বিশালত্ব কি কমে যাবে? তারা তাদের দীর্ঘ জীবনে যা কিছু অর্জন করেছেন তা ধুলিস্যাত হয়ে যাবে? সদ্য প্রয়াত মোহাম্মদ নাসিমকে নিয়ে পাঁচ শব্দের একটি স্ট্যাটাস দিয়ে মামলা খাওয়া বিশ্ববিদ্যালয়ের শিক্ষকের ঘটনায় তার পুত্রবধু যে কথাটি বলেছেন তা খুবই গুরুত্বপূর্ণ৷ পত্রপত্রিকায় দেখলাম তিনি বলেছেন, বাবা বেঁচে থাকলে ক্ষমা করে দিতেন৷ এটাই তো স্বাভাবিক৷ কেউ একটি দায়িত্বপূর্ণ জায়গায় থেকে তার ‘কাজের সঙ্গে অশোভন' কথা বলবেন কি বলবেন না তা একান্তই তার সিদ্ধান্ত৷ সেজন্য তার প্রতিষ্ঠানের ভাবমূর্তির ক্ষতি হলে তারা এ ব্যাপারে তার সঙ্গে আলোচনা করে সিদ্ধান্ত নিতে পারেন৷ কিন্তু সে কারণে তাকে জেলে যেতে হবে? এটা তো পৌরাণিক কিংবা ঔপনিবেশিক কাল নয়৷ এটা বর্তমান৷ মদনমোহন তর্কালঙ্কারের ছোটবেলায় পড়া ছড়াটি মনে পড়ছে৷\n‘‘কটুভাষী নাহি হবে৷\nমিছা কথা নাহি কবে৷৷\nপর ধন নাহি লবে৷\nচিরদিন সুখে রবে৷৷''\nআমি হলফ করে বলতে পারি, কটুভাষী যারা তাদের কেউ ভালোবাসে না৷ কিন্তু তাদের জেলে পাঠিয়ে একটি ঘৃণার সমাজ তৈরি করছি আমরা৷ বরং এই ঘৃণার উৎপত্তিস্থলে গিয়ে সেখানে পরিশোধনের ব্যবস্থা করতে হবে৷ এখনকার উন্নত পৃথিবীর সঙ্গে শামিল হতে হলে জিডিপির প্রবৃদ্ধির দিকে তাকিয়ে থাকলে হবে না৷ রাষ্ট্রকে সব মানুষের জন্য শ্রদ্ধাপূর্ণ একটি সমাজ গঠনে মনোযোগী হতে হবে৷ দেশের সবচেয়ে বড় দল হিসেবে আওয়ামী লীগ কি এই দায়িত্ব নিতে পারে না?\nকি-ওয়ার্ডস আলাপ, করোনায় ডিজিটাল আইন, ডিজিটাল নিরাপত্তা আইন, বাংলাদেশ, মতপ্রকাশের স্বাধীনতা, সাংবাদিকতা


ইনস্টাগ্রামে টপলেস ছবি, ফের বিতর্কে ইলিয়ানা! | 344474| Bangladesh Pratidin|\n/ ইনস্টাগ্রামে টপলেস ছবি, ফের বিতর্কে ইলিয়ানা!\nপ্রকাশ : ১১ জুলাই, ২০১৮ ২০:৩০ অনলাইন ভার্সন\nবলিউডের হার্টথ্রব অভিনেত্রীদের একজন ইলিয়ানা ডি ক্রুজ। রুস্তম, রেইড, বাদশাহোর মতো ব্যবসা সফল ছবি উপহার দিয়েছেন এ অভিনেত্রী। কিন্তু এবার টপলেস ছবি ইনস্টাগ্রামে আপলোড করে ফের বিতর্কের মুখে পড়লেন ইলিয়ানা।\nতবে এবার আর বিকিনি নয়, বরং টপলেস ছবি পোস্ট করেই বিতর্ককে নিজের দিকে টেনে নিলেন ইলিয়ানা। ইলিয়ানার সেই পোস্টের নিচে একের পর এক কমেন্টও পরে নেটিজেনদের।\nতবে সে সবকে পাত্তা দেননি ইলিয়ানা। বরং, সোজাসাপটা জানিয়েছেন, ‘কে কী ভাবল, তাতে বয়েই গিয়েছে। অন্যরা আমাকে নিয়ে কী ভাবল, সেটা বড় কথা নয় । বরং নিজের ভাবনাটাই আমার কাছে শেষ ভাবনা।’\nইলিয়ানার সঙ্গে এ ঘটনা প্রথম নয়, এর আগেও সোশ্যাল মিডিয়ায় ছবি পোস্ট করে বিতর্কের মুখে পড়েছিলেন ইলিয়ানা। তবে সেবার হবু বরের সঙ্গে সমুদ্র সৈকতে বিকিনি পরা ছবি দিয়েছিলেন ইলিয়ানা।\nসমুদ্র সৈকতে বিকিনি পরে সেই ছবি শেয়ার করে ভাইরাল হয়েছেন ইলিয়ানা। সে সময়, ইলিয়ানা জানিয়ে ছিলেন, ‘সমু্দ্র সৈকতে বিকিনি পরব না তো কি শাড়ি পরব ?’ তবে ইলিয়ানা স্পষ্ট জানিয়েছেন, গুঞ্জনকে এড়িয়ে চলাই ভালো।


কলাপাড়া উপজেলা শিক্ষক-কর্মচারী কো-অপারেটিভ ক্রেডিট ইউনিয়ন লিমিটেডের নির্বাচন সম্পন্ন! কলাপাড়া উপজেলা শিক্ষক-কর্মচারী কো-অপারেটিভ ক্রেডিট ইউনিয়ন লিমিটেডের নির্বাচন সম্পন্ন! – sidneynews24.com\nকলাপাড়া উপজেলা শিক্ষক-কর্মচারী কো-অপারেটিভ ক্রেডিট ইউনিয়ন লিমিটেডের নির্বাচন সম্পন্ন!\nমাসুম বিল্লাহ জাফর জেলা প্রতিনিধি:- কলাপাড়া উপজেলা শিক্ষক-কর্মচারী কো-অপারেটিভ ক্রেডিট ইউনিয়ন লিমিটেডের নির্বাচনের ভোটগ্রহন শান্তিপূর্ণভাবে সম্পন্ন হয়েছে। শুক্রবার খেপুপাড়া বালিকা মাধ্যমিক বিদ্যালয়ে সকাল ৯টা থেকে দুপুর ১টা পর্যন্ত ভোটগ্রহন অনুষ্ঠিত হয়। এতে ২৬৩ জন ভোটারের মধ্যে ২৫১ জন ভোটার তাঁদের ভোটাধিকার প্রয়োগ করেন।\nনির্বাচনে সরকারি মোজাহার উদ্দিন বিশ্বাস কলেজের রসায়ন বিভাগের প্রভাষক মো. নকীব উদ্দিন ১৩৯ ভোট পেয়ে সভাপতি নির্বাচিত হয়েছেন। তাঁর নিকটতম প্রতিদ্বন্ধী ছিলেন খেপুপাড়া বালিকা মাধ্যমিক বিদ্যালয়ের সহকারী শিক্ষক মো. মাঈনুল ইসলাম। তিনি ১১০ ভোট পেয়েছেন। এ ছাড়া ১৭১ ভোট পেয়ে সহ-সভাপতি নির্বাচিত হয়েছেন খেপুপাড়া সরকারি মডেল মাধ্যমিক বিদ্যালয়ের সহকারী শিক্ষক মো. নুরুল হক। তাঁর নিকটতম প্রতিদ্বন্ধী ছিলেন রজপাড়া দ্বীন-ই-ইলাহী দাখিল মাদ্রাসার সহকারী শিক্ষক মো. ইসমাইল হোসেন। তিনি পেয়েছেন ৮২ ভোট।\nএছাড়া সাধারণ সম্পাদক মো. আবদুল ওহাব (খেপুপাড়া নেছারুদ্দিন ফাজিল মাদ্রাসা), কোষাধ্যক্ষ মো. আবুল বাশার (লালুয়া এসকেজেবি মাধ্যমিক বিদ্যালয়), পরিচালক মো. মোয়াজ্জেম হোসেন (নুর মোহাম্মদ মাধ্যমিক বিদ্যালয়) ও মো. আবুল কালাম (ধানখালী ডিগ্রি কলেজ) বিনা প্রতিদ্বন্ধীতায় নির্বাচিত হয়েছেন। আগামী তিন বছরের জন্য এ কমিটি দায়িত্ব পালন করবেন।\nএ নির্বাচনে প্রধান নির্বাচন কমিশনার হিসেবে দায়িত্ব পালন করেন কলাপাড়া উপজেলা সমবায় কর্মকর্তা মো. মুজিবুল হক। সহকারী নির্বাচন কমিশনার ছিলেন খেপুপাড়া সরকারি মডেল মাধ্যমিক বিদ্যালয়ের সহকারী শিক্ষক আবু তালেব শরীফ।\nনির্বাচন পরবর্তিতে খেপুপাড়া বালিকা মাধ্যমিক বিদ্যালয় মিলনায়তনে প্রতিষ্ঠানটির বার্ষিক সাধারণ সভা (এজিএম) অনুষ্ঠিত হয়। বিদায়ী সভাপতি মো. ইউসুফ আলী’র সভাপতিত্বে এ সভা অনুষ্ঠিত হয়।


পাতলা খিচুড়ি রেসিপি | Taste With Mou\nপাতলা খিচুড়ি রেসিপি\nবাসমতি চাল – ১/২ কাপ\nমুগডাল – ১/২ কাপ\nমুসরডাল – ১/২ কাপ\nমরিচ গুড়া – ১ চা. চামচ\nহলুদ গুড়া – ১ চা. চামচ\nআদা পেস্ট – ১ চা. চামচ\nরসুন পেস্ট – ১/২ চা. চামচ\nজিরার গুড়া – ১ চা. চামচ\nরসুন কুচি – ১ চা. চামচ\nদারুচিনি – ১ টা স্টিক\nএলাচ – ৩/৪ টা\nকাঁচামরিচ – ৫/৬ টা\nঘি – ১ টে. চামচ\nআরোও পড়ুন: মুরগির মাংস দিয়ে খিচুড়ি\nCategories Recipes Tags patla khichdi recipe, patla khichuri recipe, patla khichuri recipe bangladeshi, পাতলা খিচুড়ি রান্নার রেসিপি, পাতলা খিচুড়ি রেসিপি, পাতলা সবজি খিচুড়ি রেসিপি Post navigation


জন্মদিনে চট্টগ্রামের রাজপথে ফিরলেন যেন হাজারও বঙ্গবন্ধু - Kanaighat News\nজন্মদিনে চট্টগ্রামের রাজপথে ফিরলেন যেন হাজারও বঙ্গবন্ধু\nজাতির জনক বঙ্গবন্ধু শেখ মুজিবর রহমানের ৯৯তম জন্মবার্ষিকী ও জাতীয় শিশু দিবস উপলক্ষে চট্টগ্রাম মহানগরে শোভাযাত্রা, কেককাটা, সভা-সমাবেশসহ বিভিন্ন আনন্দ আয়োজন অনুষ্ঠিত হচ্ছে। তবে সবচেয়ে নজরকাড়া আয়োজন ছিলো জেলা প্রশাসনের পক্ষ থেকে বের হওয়া একটি শোভাযাত্রায়। মনে হচ্ছিলো, জন্মদিনে যেন আবারও রাজপথে ফিরেছেন বঙ্গবন্ধু!\nরবিবার (১৭ মার্চ) সকাল ৯টায় নগরীর সার্কিট হাউজ মিলনায়তন থেকে জেলা প্রশাসনের উদ্যোগে শোভাযাত্রা বের হয়। মুজিব কোট পরে বঙ্গবন্ধু সেজে অংশ নিয়েছিল বিভিন্ন স্কুলের শিশুরা। ব্যতিক্রমী এই আয়োজনের জন্য শোভাযাত্রাটি নজর কাড়ে সবার চোখে।\nদেখা যায়, নগরীর বিভিন্ন স্কুল-কলেজের শিক্ষার্থীদের অংশ গ্রহণে বাদ্যের তালে তালে সার্কিট হাউজ থেকে জেলা শিল্পকলা একাডেমিতে গিয়ে শোভযাত্রা শেষ হয়। সেখানে বঙ্গবন্ধুর প্রতিকৃতিতে জেলা প্রশাসন, সিএমপিসহ সরকারি বিভিন্ন সংস্থার পক্ষ থেকে ফুল দিয়ে শ্রদ্ধা জানানো হয়।\nএই সময় চট্টগ্রামের বিভাগীয় কমিশনার মো. আব্দুল মান্নান, পুলিশের চট্টগ্রাম রেঞ্জের ডিআইজি খন্দকার গোলাম ফারুক, চট্টগ্রাম মেট্রোপলিটন পুলিশের (সিএমপি) কমিশনার মো. মাহাবুবর রহমান, চট্টগ্রামের জেলা প্রশাসক মো. ইলিয়াস হোসেন শোভযাত্রায় অংশ নেন।\nএদিকে বঙ্গবন্ধুর জন্মদিন উপলক্ষে চট্টগ্রাম সিটি করপোরেশনের পক্ষ থেকে কেককাটা ও বেলুন উড়ানো কর্মসূচি হয়েছে। নগর ভবন চত্বরে সিটি মেয়র আ জ ম নাছির উদ্দিন এই কর্মসূচির উদ্বোধন করেন। এসময় কাউন্সিলর ও সিটি করপোরেশনের কর্মকর্তা-কর্মচারীরা উপস্থিত ছিলেন।\nএ সময় চট্টগ্রাম মহানগর আওয়ামী লীগ নগরীর থিয়েটার ইনস্টিটিউট মিলনায়তনে কেক কেটে বঙ্গবন্ধুর জন্মদিনের অনুষ্ঠানের সূচনা করে। নগর আওয়ামী লীগের ভারপ্রাপ্ত সভাপতি মাহতাব উদ্দিন চৌধুরী, সহ-সভাপতি সংসদ সদস্য ডা. আফছারুল আমিন ও সাধারণ সম্পাদক সিটি মেয়র আ জ ম নাছির উদ্দিন উপস্থিত ছিলেন।\nমুক্তিযুদ্ধের চেতনায় বিশ্বাসী সাংবাদিকদের সংগঠন ‘উজ্জীবিত ৭১’ চট্টগ্রাম প্রেসক্লাব চত্বরে বঙ্গবন্ধুর প্রতিকৃতিতে ফুল দিয়ে শ্রদ্ধা জানিয়েছে। এ সময় বাংলাদেশ ফেডারেল সাংবাদিক ইউনিয়নের সহ-সভাপতি রিয়াজ হায়দার, চট্টগ্রাম সাংবাদিক ইউনিয়নের সাধারণ সম্পাদক হাসান ফেরদৌস, চট্টগ্রাম প্রেসক্লাবের প্রচার ও প্রকাশনা সম্পাদক মিন্টু চৌধুরী, সিইউজে নির্বাহী কমিটির সদস্য উত্তম সেনগুপ্ত, সাংবাদিক মোস্তাক আহমেদ, আলোকময় তলাপাত্র, সরওয়ার সুমন, পার্থ প্রতীম বিশ্বাস, খোরশেদুল আলম শামীম উপস্থিত ছিলেন।\nএদিকে চট্টগ্রাম ভেটেরিনারি অ্যান্ড অ্যানিমেল সাইন্সেস বিশ্ববিদ্যালয়ে বঙ্গবন্ধুর জন্মদিনে শোভাযাত্রা বের হয়। উপাচার্য ড. গৌতম বুদ্ধ দাশ এতে নেতৃত্ব দেন। এতে সর্বস্তরের শিক্ষক, কর্মকর্তা-কর্মচারী ও শিক্ষার্থীরা ছিলেন।


Relationship tips: নেগেটিভ চিন্তাধারার জীবনসঙ্গীর সঙ্গে কীভাবে আচরণ করতে হবে ? how-to-deal-with-a-negative-spouse – News18 Bangla\nHome » Photo » life-style » Relationship Tips: নেগেটিভ চিন্তাধারার জীবনসঙ্গীর সঙ্গে কীভাবে আচরণ করতে হবে ?\nRelationship Tips: নেগেটিভ চিন্তাধারার জীবনসঙ্গীর সঙ্গে কীভাবে আচরণ করতে হবে ?\nকেউ যদি জীবনের সব বিষয়ে পজিটিভ থাকতে পারেন, তাহলে জীবনসঙ্গীর নেগেটিভিটিও তিনি দূর করতে পারেন।\n| July 21, 2021, 01:07 IST\nলাভ ম্যারেজ অথবা অ্যারেঞ্জ মেরেজ যাই হোক না কেন, অনেক ক্ষেত্রেই কিছুদিন পর থেকেই মনোমালিন্য দেখা দেয়। অবশেষে তা ডিভোর্সের রূপ নেয়। এমনটা হয়তো কেউই আশা করে না। সকলেই চায় শান্তির জীবন। কিন্তু, অনেক ক্ষেত্রেই এমনটা হয়না। কিছুক্ষেত্রে দেখা গিয়েছে, জীবনসঙ্গীর নেগেটিভ চিন্তাধারা মনোমালিন্যের মূল কারণে পরিণত হয়েছে। এই নেগেটিভ চিন্তাধারা জীবনসঙ্গীর সঙ্গে সঠিক আচরণ করা যায়, তাহলেই মিলতে পারে সুখী দাম্পত্য জীবন।\nনেগেটিভ চিন্তাধারাকে ব্যক্তিগত না নেওয়াই ভালো - প্রথমেই বলে রাখা ভালো সঙ্গীর নেগেটিভ চিন্তাধারাগুলি ব্যক্তিগত না নিলেই জীবন আরও সুখের হয়ে উঠবে। সঙ্গীর নেগেটিভ চিন্তাধারাগুলি তাঁর মনের ভিতরে লড়াইয়ের একটি অংশ। এগুলো নিয়ে যদি কেউ প্রভাবিত হয়, তাহলে দাম্পত্য জীবনে দুঃখ নেমে আসতে পারে। হতে পারে এই বিষয়গুলি ভীষণ চ্যালেঞ্জিং তবে কেউ যদি এই সব নিয়ে বিশেষ প্রভাবিত না হয় তাহলেই দাম্পত্য জীবন আরও সুখের হয়ে উঠবে।\nসবকিছুতেই পজিটিভ থাকতে হবে - কেউ যদি জীবনের সব বিষয়ে পজিটিভ থাকতে পারেন, তাহলে জীবনসঙ্গীর নেগেটিভিটিও তিনি দূর করতে পারেন। সঙ্গীর তরফ থেকে আসা যে কোনও নেগেটিভ চিন্তাভাবনা এক নিমেষে পজিটিভ চিন্তাভাবনায় পরিণত করা যেতে পারে। আসলে সঙ্গী যদি নেগেটিভ চিন্তা করে দুখী হয়ে যায় তখন অন্যজনকে পজিটিভ হতেই হয়। এতে ব্যালেন্স বজায় থাকে।\nকোথায় ভুল হচ্ছে বুঝে নিতে হবে - সঙ্গীর নেগেটিভিটি বিচার করার আগে বুঝে নিতে হবে এমনটা তিনি কেন ভাবছেন। কখনই কেউ এমন মনোভাবের হতে পারে না। তার মধ্যেও ভালো চিন্তাভাবনা থাকে। তাই পার্টনারের সঙ্গে কথা বলতে হবে এমন মনোভাব থেকে বেরিয়ে আসার জন্য।\nসঙ্গীর কথা মন দিয়ে শুনতে হবে - সঙ্গীর কথা মন দিয়ে শোনার গুণ যদি কারোর মধ্যে থাকে, সেই সংসারে ঝামেলা বা কোনওপ্রকার নেগেটিভিটি স্থান পায় না। নিজেদের মধ্যে কথোপকথনের সময় একে অপরের প্রতি মনোযোগ দেওয়া খুব গুরুত্বপূর্ণ। অন্যথায়, অশান্তির সৃষ্টি হয়।\nনেগেটিভিটি ছাড়াও সঙ্গীর পজিটিভ দিকগুলিতে মনোনিবেশ করতে হবে - আগেই বলা হয়েছে একজন মানুষ কখনই নেগেটিভ চিন্তাধারয় পরিপূর্ণ হতে পারে না। সেই বিষয়গুলোকে বিচার করার যোগ্যতা রাখতে হবে। পার্টনারের পজিটিভ চিন্তাধারাগুলোকে সামনে নিয়ে এসে তাঁকে উৎসাহিত করতে হবে।\nপজিটিভ মানুষদের সঙ্গে থাকতে হবে - সবসময় পজিটিভ মনোভাবাপন্ন মানুষজনের সঙ্গে থাকলে ভালো হয়। এতে মানসিক শক্তি বৃদ্ধি পায় এবং সঙ্গীর মন ভালো রাখার শক্তি বৃদ্ধি পায়।


নেত্রকোণায় ডাক্তার ভুলে প্রসবের থলি কেটে ফেলায় প্রসূতি মায়ের মৃত্যু নেত্রকোণায় ডাক্তার ভুলে প্রসবের থলি কেটে ফেলায় প্রসূতি মায়ের মৃত্যু – swadhenata.com\nমঙ্গলবার, ২২ জুন ২০২১, ১২:৩৮ অপরাহ্ন\nআল-আমিন স্টাফ রিপোর্টার :\nনেত্রকোণা পৌর শহরের সুনেত্র হাসপাতাল এন্ড ডায়াগনস্টিক সেন্টারে সিজারের সময় ভুলে প্রসবের থলি ও জরায়ু কেটে ফেলার কারণে প্রসূতি আইরিন পারভীন ঝর্ণার মৃত্যুর অভিযোগ উঠেছে।\nস্বজনদের মতে সোমবার (১২ অক্টোবর) দুপুরে হাসপাতালটিতে ডাঃ জীবন কৃষ্ণ রায় ঝর্ণার সিজার করেন।\nতিন সন্তানের জননী ঝর্ণা সদর উপজেলার লহ্মীগঞ্জ ইউনিয়নের আতকা পাড়া গ্রামের নূরে আলম খোকনের স্ত্রী।\nঝর্ণার দেবর মো. আল মাসুদ ও ভগ্নিপতি আব্দুল মান্নান স্বাধীনতা ডট কম এর প্রতিনিধিকে জানান, ডাঃ জীবন কৃষ্ণ রায় সিজারের সময় ভুলবশত প্রসবের থলি কেটে ফেলেন৷ পরে তার রক্তক্ষরণ শুরু হলে আর বন্ধ হচ্ছিলো না।\nপরিস্থিতি বেগতিক দেখে একবারের পরিবর্তে তিনবার অপারেশন থিয়েটার (ওটি) নেন এমনকি কিংকর্তব্যবিমূঢ় হয়ে কেটে ফেলেন জরায়ু। জটিলতা বাড়তেই থাকে এবং অবিরত- মাত্রাতিরিক্ত রক্তক্ষরণ চলে। এতে শারীরিক অবস্থার চরম অবনতি ঘটে প্রসূতির।\nঅবস্থা বেগতিক বুঝে একপর্যায়ে দিনগত রাতে ঝর্ণাকে ময়মনসিংহ মেডিকেল কলেজ (মমেক) নিয়ে যাবার পরামর্শ দেন ডাঃ জীবন কৃষ্ণ রায়। এবং তার পরামর্শ অনুযায়ী মমেকে নিয়ে যাওয়া হয়। নেত্রকোণা থেকে ময়মনসিংহে ঝর্ণার প্রয়োজন হয় ১০ ব্যাগ রক্ত।\nঅন্যদিকে সুনেত্র হাসপাতাল কর্তৃপক্ষের পাঠানো লোক রোগীর সাথে থাকা চিকিৎসার প্রয়োজনীয় কাগজপত্র নিয়ে সটকে পড়েন। এতে মমেক থেকে চিকিৎসা নিতে যথেষ্ট ভোগান্তি ও বেগ পেতে হয়।\nসুনেত্র হাসপাতালের পরিচালক আব্দুল কাইয়ুম খান জানান, চিকিৎসাজনিত কাগজপত্র গুলো হাসপাতালে রাখতে হয় সেজন্য নিয়ে আসা হয়েছে!\nএব্যাপারে অভিযুক্ত ‘ডাঃ জীবন কৃষ্ণ রায়’এর সাথে বার বার যোগাযোগের চেষ্টা করেও যোগাযোগ করা সম্ভব হয়নি।\nসুনেত্র থেকে ঝর্ণাকে রাতে মমেকে পাঠিয়ে দ্রুত অপর একটি হাসপাতালে চলে যান। এসময় ওই হাসপাতালে গিয়েও তার সাথে কথা বলা সম্ভব হয়নি।\nপরে রাত পেরিয়ে মঙ্গলবার (১৩ অক্টোবর) সকালে মমেকে চিকিৎসাধীন অবস্থায় মারা যান ঝর্ণা। কিন্তু এই রিপোর্ট লেখা পর্যন্ত চিকিৎসক জীবন কৃষ্ণের সাথে কথা বলা বা সাক্ষাৎ সম্ভব হয়নি।\nশহরে আলোচিত এসব ঘটনায় বিভিন্ন শ্রেণি পেশার মানুষ ওই চিকিৎসকের বিরুদ্ধে সামাজিক যোগাযোগ মাধ্যমসহ নানা মাধ্যমে তীব্র নিন্দা, প্রতিবাদের পাশাপাশি আইনানুগ ব্যবস্থা গ্রহণের দাবি তুলেছেন।\nউল্লেখ্য, ডাঃ জীবন কৃষ্ণের হাতে এর আগেও একাধিক প্রসূতি মৃত্যুর অভিযোগ রয়েছে। আছে থানায় অভিযোগ। এরপরও তিনি নিজের ক্ষমতা বলে একের পর এক সিজার করেই চলছেন। মাঝেমধ্যেই ঘটছে প্রসূতি মায়েদের প্রাণহানী।


সপ্তম পরিচ্ছেদ—কৃষ্ণ-জরাসন্ধ-সংবাদ - বঙ্কিম রচনাবলী\nHome কৃষ্ণচরিত সপ্তম পরিচ্ছেদ—কৃষ্ণ-জরাসন্ধ-সংবাদ\nনিশীথকালে যজ্ঞাগারে জরাসন্ধ স্নাতকবেশধারী তিন জনের সঙ্গে সাক্ষাৎ করিয়া তাঁহাদিগের পূজা করিলেন। এখানে কিছুই প্রকাশ নাই যে, তাঁহারা জরাসন্ধের পূজা গ্রহণ করিলেন কি না। আর এক স্থানে আছে। মূলের উপর আর একজন কারিগরি করায় এই রকম গোলযোগ ঘটিয়াছে।\nতৎপরে সৌজন্য-বিনিময়ের পর জরাসন্ধ তাঁহাদিগকে বলিতে লাগিলেন, “হে বিপ্রগণ! আমি জানি, স্নাতকব্রতচারী ব্রাহ্মণগণ সভাগমন সময় ভিন্ন কখন মাল্য* বা চন্দন ধারণ করেন না। আপনারা কে? আপনাদের বস্ত্র রক্তবর্ণ; অঙ্গে পুষ্পমাল্য ও অনুলেপন সুশোভিত; ভূজে জ্যাচিহ্ন লক্ষিত হইতেছে, আকার দর্শনে ক্ষত্রতেজের স্পষ্ট প্রমাণ পাওয়া যাইতেছে; কিন্তু আপনারা ব্রাহ্মণ বলিয়া পরিচয় দিতেছেন, অতএব সত্য বলুন, আপনারা কে? রাজসমক্ষে সত্যই প্রশংসনীয়। কি নিমিত্ত আপনারা দ্বার দিয়া প্রবেশ না করিয়া, নির্ভয়ে চৈতক পর্বতের শৃঙ্গ ভগ্ন করিয়া প্রবেশ করিলেন? ব্রাহ্মণেরা বাক্য দ্বারা বীর্য প্রকাশ করিয়া থাকেন, কিন্তু আপনারা কার্য দ্বারা উহা প্রকাশ করিয়া নিতান্ত বিরুদ্ধানুষ্ঠান করিতেছেন। আরও, আপনারা আমার কাছে আসিয়াছেন, আমিও বিধিপূর্বক পূজা করিয়াছি, কিন্তু কি নিমিত্ত পূজা গ্রহণ করিলেন না? এক্ষণে কি নিমিত্ত আগমন করিয়াছেন বলুন।”\nতদুত্তরে কৃষ্ণ স্নিগ্ধগম্ভীরস্বরে (মৌলিক মহাভারতে কোথাও দেখি না যে, কৃষ্ণ চঞ্চল বা রুষ্ট হইয়া কোন কথা বলিলেন, তাঁহার সকল রিপুই বশীভূত) বলিলেন, “হে রাজন্! তুমি আমাদিগকে স্নাতক ব্রাহ্মণ বলিয়া বোধ করিতেছ, কিন্তু ব্রাহ্মণ, ক্ষত্রিয়, বৈশ্য, এই তিন জাতিই স্নাতক-ব্রত গ্রহণ করিয়া থাকেন। ইঁহাদের বিশেষ নিয়ম ও অবিশেষ নিয়ম উভয়ই আছে। ক্ষত্রিয় জাতি বিশেষ নিয়মী হইলে সম্পত্তিশালী হয়। পুষ্পধারী নিশ্চয়ই শ্রীমান্ হয় বলিয়া আমরা পুষ্পধারণ করিয়াছি। ক্ষত্রিয় বাহুবলেই বলবান্, বাগ্বীর্যশালী নহেন; এই নিমিত্ত তাঁহাদের অপ্রগল্‌ভ বাক্য প্রয়োগ করা নির্ধারিত আছে।”\nকথাগুলি শাস্ত্রোক্ত ও চতুরের কথা বটে, কিন্তু কৃষ্ণের যোগ্য নহে, সত্যপ্রিয় ধর্মাত্মার কথা নহে। কিন্তু যে ছদ্মবেশ ধারণ করিয়াছে, তাহাকে এইরূপ উত্তর কাজেই দিতে হয়। ছদ্মবেশটা যদি দ্বিতীয় স্তরের কবির সৃষ্টি হয়, তবে এ বাক্যগুলির জন্য তিনিই দায়ী। কৃষ্ণকে যে রকম চতুরচূড়ামণি সাজাইতে তিনি চেষ্টা করিয়াছেন, এই উত্তর তাহার অঙ্গ বটে। কিন্তু যাহাই হউক, দেখা যাইতেছে যে, ব্রাহ্মণ বলিয়া ছলনা করিবার কৃষ্ণের কোন উদ্দেশ্য ছিল না। ক্ষত্রিয় বলিয়া আপনাদিগকে তিনি স্পষ্টই স্বীকার করিতেছেন। কেবল তাহাই নহে, তাঁহারা শত্রুভাবে যুদ্ধার্থে আসিয়াছেন, তাহাও স্পষ্ট বলিতেছেন।\n“বিধাতা ক্ষত্রিয়গণের বাহুতেই বল প্রদান করিয়াছেন। হে রাজন্! যদি তোমার আমাদের বাহুবল দেখিতে বাসনা থাকে, তবে অদ্যই দেখিতে পাইবে, সন্দেহ নাই। হে বৃহদ্রথনন্দন! বীর ব্যক্তিগণ শত্রুগৃহে অপ্রকাশ্যভাবে এবং সুহৃদ্‌গৃহে প্রকাশ্যভাবে প্রবেশ করিয়া থাকেন। হে রাজন্! আমরা স্বকার্যসাধনার্থ শত্রুগৃহে আগমন করিয়া তদ্দত্ত পূজা গ্রহণ করি না; এই আমাদের নিত্যব্রত।”\nকোন গোল নাই—সব কথাগুলি স্পষ্ট। এইখানে অধ্যায় শেষ হইল, আর সঙ্গে সঙ্গে ছদ্মবেশের গোলযোগটা মিটিয়া গেল। দেখা গেল যে, ছদ্মবেশের কোন মানে নাই। তারপর, পর-অধ্যায়ে কৃষ্ণ যে সকল কথা বলিতেছেন, তাহা সম্পূর্ণরূপে ভিন্ন প্রকার। তাঁহার যে উন্নত চরিত্র এ পর্যন্ত দেখিয়া আসিয়াছি, সে তাঁহারই যোগ্য। পূর্ব অধ্যায়ে এবং পর-অধ্যায়ে বর্ণিত কৃষ্ণচরিত্রে এত গুরুতর প্রভেদ যে, দুই হাতের বর্ণন বলিয়া বিবেচনা করিবার আমাদের অধিকার আছে।\nজরাসন্ধের গৃহকে কৃষ্ণ তাঁহাদের শত্রুগৃহ বলিয়া নির্দেশ করাতে, জরাসন্ধ বলিলেন, “আমি কোন সময়ে তোমাদের সহিত শত্রুতা বা তোমাদের অপকার করিয়াছি, তাহা আমার স্মরণ হয় না। তবে কি নিমিত্ত নিরপরাধে তোমরা আমাকে শত্রু জ্ঞান করিতেছ?”\nউত্তরে, জরাসন্ধের সঙ্গে কৃষ্ণের যথার্থ যে শত্রুতা, তাহাই বলিলেন। তাঁহার নিজের সঙ্গে জরাসন্ধের যে বিবাদ, তাহার কিছুমাত্র উত্থাপন করিলেন না। নিজের সঙ্গে বিবাদের জন্য কেহ তাঁহার শত্রু হইতে পারে না, কেন না, তিনি সর্বত্র সমদর্শী, শত্রুমিত্র সমান দেখেন। তিনি পাণ্ডবের সুহৃদ্ এবং কৌরবের শত্রু, এইরূপ লৌকিক বিশ্বাস। কিন্তু বাস্তবিক মৌলিক মহাভারতের সমালোচনে আমরা ক্রমশঃ দেখিব যে, তিনি ধর্মের পক্ষ, এবং অধর্মের বিপক্ষ; তদ্ভিন্ন তাঁহার পক্ষাপক্ষ কিছুই নাই। কিন্তু সে কথা এখন থাক। আমরা এখানে দেখিব যে, কৃষ্ণ উপযাচক হইয়া জরাসন্ধকে আত্মপরিচয় দিলেন, কিন্তু নিজের সঙ্গে বিবাদের জন্য তাঁহাকে শত্রু বলিয়া নির্দেশ করিলেন না। তবে যে মনুষ্যজাতির শত্রু, সে কৃষ্ণের শত্রু। কেন না, আদর্শ পুরুষ সর্বভূতে আপনাকে দেখেন, তদ্ভিন্ন তাঁহার অন্য প্রকার আত্মজ্ঞান নাই। তাই তিনি জরাসন্ধের প্রশ্নের উত্তরে, জরাসন্ধ তাঁহার যে উপকার করিয়াছিল, তাহার প্রসঙ্গ মাত্র না করিয়া সাধারণের যে অনিষ্ট করিয়াছে, কেবল তাহাই বলিলেন। বলিলেন যে, তুমি রাজগণকে মহাদেবের নিকট বলি দিবার জন্য বন্দী করিয়া রাখিয়াছ। তাই, যুধিষ্ঠিরের নিয়োগক্রমে, আমরা তোমার প্রতি সমুদ্যত হইয়াছি। শত্রুতাটা বুঝাইয়া দিবার জন্য কৃষ্ণ জরান্ধকে বলিতেছেন :—\n“হে বৃহদ্রথনন্দন! আমাদিগকে ত্বৎকৃত পাপে পাপী হইতে হইবে, যেহেতু আমরা ধর্মচারী এবং ধর্মরক্ষণে সমর্থ।”\nএই কথাটার প্রতি পাঠক বিশেষ মনোযোগী হইবেন, এই ভরসায় আমরা ইহা পুরু অক্ষরে লিখিলাম। এখন, পুরাতন বলিয়া বোধ হইলেও, কথাটা অতিশয় গুরুতর! যে ধর্মরক্ষণে ও পাপের দমনে সক্ষম হইয়াও তাহা না করে, সে সেই পাপের সহকারী। অতএব ইহলোকে সকলেরই সাধ্যমত পাপের নিবারণের চেষ্টা না করা অধর্ম। “আমি ত কোন পাপ করিতেছি না, পরে করিতেছে, আমার তাতে দোষ কি?” যিনি এইরূপ মনে করিয়া নিশ্চিন্ত হইয়া থাকেন, তিনিও পাপী। কিন্তু সচরাচর ধর্মাত্মারাও তাই ভাবিয়া নিশ্চিন্ত হইয়া থাকেন। এই জন্য জগতে যে সকল নরোত্তম জন্মগ্রহণ করেন, তাঁহারা এই ধর্মরক্ষা ও পাপনিবারণব্রত গ্রহণ করেন। শাক্যসিংহ, যিশুখ্রীষ্ট প্রভৃতি ইহার উদাহরণ। এই বাক্যই তাঁহাদের জীবনচরিতের মূলসূত্র। শ্রীকৃষ্ণেরও সেই ব্রত। এই মহাবাক্য স্মরণ না রাখিলে তাঁহার জীবনচরিত বুঝা যাইবে না। জরাসন্ধ কংস শিশুপালের বধ, মহাভারতের যুদ্ধে পাণ্ডবপক্ষে কৃষ্ণকৃত সহায়তা, কৃষ্ণের এই সকল কার্য এই মূলসূত্রের সাহায্যেই বুঝা যায়। ইহাকেই পুরাণকারেরা “পৃথিবীর ভারহরণ” বলিয়াছেন। খ্রীষ্টকৃত হউক, বুদ্ধকৃত হউক, কৃষ্ণকৃত হউক, এই পাপনিবারণ ব্রতের নাম ধর্মপ্রচার। ধর্মপ্রচার এই প্রকারে হইতে পারে ও হইয়া থাকে; এক, বাক্যতঃ অর্থাৎ ধর্মসম্বন্ধীয় উপদেশের দ্বারা; দ্বিতীয়, কার্যতঃ অর্থাৎ আপনার কার্যসকলকে ধর্মের আদর্শে পরিণত করণের দ্বারা। খ্রীষ্ট, শাক্যসিংহ ও শ্রীকৃষ্ণ এই দ্বিবিধ অনুষ্ঠানই করিয়াছিলেন। তবে শাক্যসিংহ ও খ্রীষ্টকৃত ধর্মপ্রচার, উপদেশপ্রধান; কৃষ্ণকৃত ধর্মপ্রচার কার্যপ্রধান। ইহাতে কৃষ্ণেরই প্রাধান্য, কেন না, বাক্য সহজ, কার্য কঠিন এবং অধিকতর ফলোপধায়ক। যিনি কেবল মানুষ, তাঁহার দ্বারা ইহা সুসম্পন্ন হইতে পারে কি না, সে কথা এক্ষণে আমাদের বিচার্য নহে।\nএইখানে একটা কথার মীমাংসা করা ভাল। কৃষ্ণকৃত কংস-শিশুপালাদির বধের উল্লেখ করিলাম, এবং জরাসন্ধকে বধ করিবার জন্যই কৃষ্ণ আসিয়াছেন বলিয়াছি; কিন্তু পাপীকে বধ করা কি আদর্শ মনুষ্যের কাজ? যিনি সর্বভূতে সমদর্শী, তিনি পাপাত্মাকেও আত্মবৎ দেখিয়া, তাহারও হিতাকাঙ্ক্ষী হইবেন না কেন? সত্য বটে, পাপীকে জগতে রাখিলে জগতের মঙ্গল নাই, কিন্তু তাহার বধসাধনই কি জগৎ উদ্ধারের একমাত্র উপায়? পাপীকে পাপ হইত বিরত করিয়া, ধর্মে প্রবৃত্ত দিয়া, জগতের এবং পাপীর উভয়ের মঙ্গল এককালে সিদ্ধ করা তাহার অপেক্ষা উৎকৃষ্ট উপায় নয় কি? আদর্শ পুরুষের তাহাই অবলম্বন করাই কি উচিত ছিল না? যিশু, শাক্যসিংহ ও চৈতন্য এইরূপে পাপীর উদ্ধারের চেষ্টা করিয়াছিলেন।\nএ কথার উত্তর দুইটি। প্রথম উত্তর এই যে, কৃষ্ণচরিত্রে ও ধর্মেরও অভাব নাই। তবে ক্ষেত্রভেদে ফলভেদও ঘটিয়াছে। দুর্যোধন ও কর্ণ, যাহাতে নিহত না হইয়া ধর্মপথ অবলম্বনপূর্বক জীবনে ও রাজ্যে বজায় থাকে, সে চেষ্টা তিনি সাধ্যমতে করিয়াছিলেন, এবং সেই কার্য সম্বন্ধেই বলিয়াছিলেন, পুরুষকারের দ্বারা যাহা সাধ্য, তাহা আমি করিতে পারি; কিন্তু দৈব আমার আয়ত্ত নহে। কৃষ্ণ মানুষী শক্তির দ্বারা কার্য করিতেন, তজ্জন্য যাহা স্বভাবতঃ অসাধ্য, তাহাতে যত্ন করিয়াও কখন কখন নিষ্ফল হইতেন। শিশুপালেরও শত অপরাধ ক্ষমা করিয়াছিলেন। সেই ক্ষমার কথাটা অলৌকিক উপন্যাসে আবৃত হইয়া আছে। যথাস্থানে আমরা তাহার তাৎপর্য বুঝিতে চেষ্টা করিব। কংসবধের কথা পূর্বে বলিয়াছি।\nপাইলেট্‌কে খ্রীষ্টিয়ান করা, খ্রীষ্টের পক্ষে যত দূর সম্ভব ছিল, কংসকে ধর্মপথে আনয়ন করা কৃষ্ণের পক্ষে তত দূর সম্ভব। জরাসন্ধ সম্বন্ধেও তাই বলা যাইতে পারে। তথাপি জরাসন্ধ সম্বন্ধে কৃষ্ণের সে বিষয়ের একটু কথোপকথন হইয়াছিল। জরাসন্ধ কৃষ্ণের নিকট ধর্মোপদেশ গ্রহণ করা দূরে থাকুক, সে কৃষ্ণকেই ধর্মবিষয়ক একটি লেক্‌চর শুনাইয়া দিল, যথা—\n“দেখ, ধর্ম বা অর্থের উপঘাত দ্বারাই মনঃপীড়া জন্মে। কিন্তু যে ব্যক্তি ক্ষত্রিয়কুলে জন্মগ্রহণ করিয়া ধর্মজ্ঞ হইয়াও নিরপরাধে লোকের ধর্মার্থে উপঘাত করে, তাহার ইহকালে অমঙ্গল ও পরকালে নরকে গমন হয়, সন্দেহ নাই।” ইত্যাদি।\nএ সব স্থলে ধর্মোপদেশে কিছু হয় না। জরাসন্ধকে সৎপথে আনিবার জন্য উপায় ছিল কি না, তাহা আমাদের বুদ্ধিতে আসে না। অতিমানুষকীর্তি একটা প্রচার করিলে, যা হয়, একটা কাণ্ড হইতে পারিত। তেমন, অন্যান্য ধর্মপ্রচারকদিগের মধ্যে অনেক দেখি, কিন্তু কৃষ্ণচরিত্র অতিমানুষী শক্তির বিরোধী। শ্রীকৃষ্ণ ভূত ছাড়াইয়া, রোগ ভাল করিয়া, বা কোন প্রকার বুজ্‌রুকি ভেল্‌কির দ্বারা ধর্মপ্রচার বা আপনার দেবত্বস্থাপন করেন নাই।\nতবে ইহা বুঝিতে পারি যে, জরাসন্ধের বধ কৃষ্ণের উদ্দেশ্য নহে; ধর্মের রক্ষা অর্থাৎ নির্দোষী অথচ প্রপীড়িত রাজগণের উদ্ধারই তাঁহার উদ্দেশ্য। তিনি জরাসন্ধকে অনেক বুঝাইয়া পরে বলিলেন, “আমি বসুদেবনন্দন কৃষ্ণ, আর এই দুই বীরপুরুষ পাণ্ডুতনয়। আমরা তোমাকে যুদ্ধে আহ্বান করিতেছি, এক্ষণে হয় সমস্ত ভূপতিগণকে পরিত্যাগ কর, না হয় যুদ্ধ করিয়া যমালয়ে গমন কর।” অতএব জরাসন্ধ রাজগণকে ছাড়িয়া দিলে, কৃষ্ণ তাহাকে নিষ্কৃতি দিতেন। জরাসন্ধ তাহাতে সম্মত না হইয়া যুদ্ধ করিতে চাহিলেন, সুতরাং যুদ্ধই হইল। জরাসন্ধ যুদ্ধ ভিন্ন অন্য কোনরূপ বিচারে যথার্থ্য স্বীকার করিবার পাত্র ছিলেন না।\nদ্বিতীয় উত্তর এই যে, যিশু বা বুদ্ধের জীবনীতে যতটা পতিতোদ্ধারের চেষ্টা দেখি, কৃষ্ণের জীবনে ততটা দেখি না, ইহা স্বীকার্য। যিশু বা শাক্যের ব্যবসায়ই ধর্মপ্রচার। কৃষ্ণ ধর্মপ্রচার করিয়াছেন বটে, কিন্তু ধর্মপ্রচার তাঁহার ব্যবসায় নহে; সেটা আদর্শ পুরুষের আদর্শ—জীবননির্বাহের আনুষঙ্গিক ফল মাত্র। কথাটা এই রকম করিয়া বলাতে কেহই না মনে করেন যে, যিশু খ্রীষ্ট বা শাক্যসিংহের, বা ধর্মপ্রচার ব্যবসায়ের কিছুমাত্র লাঘব করিতে ইচ্ছা করি। যিশু এবং শাক্য উভয়কে আমি মনুষ্যশ্রেষ্ঠ বলিয়া ভক্তি করি, এবং তাঁহাদের চরিত্র আলোচনা করিয়া তাহাতে জ্ঞানলাভ করিবার ভরসা করি। ধর্মপ্রচারকের ব্যবসায় (ব্যবসায় অর্থে এখানে যে কর্মের অনুষ্ঠানে আমরা সর্বদা প্রবৃত্ত) আর সকল ব্যবসায় হইতে শ্রেষ্ঠ বলিয়া জানি। কিন্তু যিনি আদর্শ মনুষ্য, তাঁহার সে ব্যবসায় হইতে পারে না। কারণ, তিনি আদর্শ মনুষ্য, মানুষের যত প্রকার অনুষ্ঠেয় কর্ম আছে, সকলই তাঁহার অনুষ্ঠেয়। কোন কর্মই তাঁহার “ব্যবসায় নহে”, অর্থাৎ অন্য কর্মের অপেক্ষা প্রধানত্ব লাভ করিতে পারে না। যিশু বা শাক্যসিংহ আদর্শ পুরুষ নহেন, কিন্তু মনুষ্যশ্রেষ্ঠ। মনুষ্যের শ্রেষ্ঠ ব্যবসায় অবলম্বনই তাঁহাদের বিধেয়, এবং তাহা অবলম্বন করিয়া তাঁহারা লোকহিতসাধন করিয়া গিয়াছেন।\nকথাটা যে আমার সকল শিক্ষিত পাঠক বুঝিয়াছেন, এমন আমার বোধ হয় না। বুঝিবার একটা প্রতিবন্ধক আছে। আদর্শ পুরুষের কথা বলিতেছি। অনেক শিক্ষিত পাঠক “আদর্শ” শব্দটি “Ideal” শব্দের দ্বারা অনুবাদ করিবেন। অনুবাদও দূষ্য হইবে না। এখন, একটা “Christian Ideal” আছে। খ্রীষ্টিয়ানের আদর্শ পুরুষ যিশু। আমরা বাল্যকাল হইতে খ্রীষ্টিয়ান জাতির সাহিত্য অধ্যয়ন করিয়া সেই আদর্শটি হৃদয়ঙ্গম করিয়াছি। আদর্শ পুরুষের কথা হইলেই সেই আদর্শের কথা মনে পড়ে। যে আদর্শ সেই আদর্শের সঙ্গে মিলে না, তাহাকে আদর্শ বলিয়া গ্রহণ করিতে পারি না। খ্রীষ্ট পতিতোদ্ধারী; কোন দুরাত্মাকে তিনি প্রাণে নষ্ট করেন নাই, করিবার ক্ষমতাও রাখিতেন না। শাক্যসিংহ বা চৈতন্যে আমরা সেই গুণ দেখিতে পাই, এজন্য ইঁহাদিগকে আমরা আদর্শ পুরুষ বলিয়া গ্রহণ করিতে প্রস্তুত আছি। কিন্তু কৃষ্ণ পতিতপাবন নাম ধরিয়াও, প্রধানতঃ পতিত—নিপাতী বলিয়াই ইতিহাসে পরিচিত। সুতরাং তাঁহাকে আদর্শ পুরুষ বলিয়াই আমরা হঠাৎ বুঝিতে পারি না। কিন্তু আমাদের একটা কথা বিচার করিয়া দেখা উচিত। এই Christian Ideal কি যথার্থ মনুষ্যত্বের আদর্শ? সকল জাতির জাতীয় আদর্শ কি সেইরূপই হইবে?\nএই প্রশ্নে আর একটা প্রশ্ন উঠে—হিন্দুর আবার জাতীয় আদর্শ আছে না কি? Hindu Ideal আছে না কি? যদি থাকে, তবে কে? কথাটা শিক্ষিত হিন্দুমণ্ডলীমধ্যে জিজ্ঞাসা হইলে অনেকেরই মস্তককণ্ডূয়নে প্রবৃত্ত হইবার সম্ভাবনা। কেহ হয়ত জটাবল্কলধারী শুভ্রশ্মশ্রুগুম্ফ বিভূষিত ব্যাস বশিষ্ঠাদি ঋষিদিগকে ধরিয়া টানাটানি করিবেন, কেহ হয়ত বলিয়া বসিবেন, “ও ছাই ভস্ম নাই।” নাই বটে সত্য, থাকিলে আমাদের এমন দুর্দশা হইবে কেন? কিন্তু একদিন ছিল। তখন হিন্দু পৃথিবীর শ্রেষ্ট জাতি। সে আদর্শ হিন্দু কে? ইহার উত্তর আমি যেরূপ বুঝিয়াছি, তাহা পূর্বে বুঝাইয়াছি। রামচন্দ্রাদি ক্ষত্রিয়গণ সেই আদর্শপ্রতিমার নিকটবর্তী, কিন্তু যথার্থ হিন্দু আদর্শ শ্রীকৃষ্ণ। তিনিই যথার্থ মনুষ্যত্বের আদর্শ—খ্রীষ্ট প্রভৃতিতে সেরূপ আদর্শের সম্পূর্ণতা পাইবার সম্ভাবনা নাই।\nকেন, তাহা বলিতেছি। মনুষ্যত্ব কি, ধর্মতত্ত্বে তাহা বুঝাইবার চেষ্টা পাইয়াছি। মনুষ্যের সকল বৃত্তিগুলির সম্পূর্ণ স্ফূর্তি ও সামঞ্জস্যে মনুষ্যত্ব। যাঁহাতে সে সকলের চরম স্ফূর্তি ও সামঞ্জস্য পাইয়াছে, তিনিই আদর্শ মনুষ্য। খ্রীষ্টে তাহা নাই—শ্রীকৃষ্ণে তাহা আছে। যিশুকে যদি রোমক সম্রাট্ য়িহুদার শাসনকর্তৃত্বে নিযুক্ত করিতেন, তবে কি তিনি সুশাসন করিতে পারিতেন? তাহা পারিতেন না—কেন না, রাজকার্যের জন্য যে সকল বৃত্তিগুলি প্রয়োজনীয়, তাহা তাঁহার অনুশীলিত হয় নাই। অথচ এরূপ ধর্মাত্মা ব্যক্তি রাজ্যের শাসনকর্তা হইলে সমাজের অনন্ত মঙ্গল। পক্ষান্তরে শ্রীকৃষ্ণ যে সর্বশ্রেষ্ঠ নীতিজ্ঞ, তাহা প্রসিদ্ধ। শ্রেষ্ঠ নীতিজ্ঞ বলিয়া তিনি মহাভারতে ভূরি ভূরি বর্ণিত হইয়াছেন, এবং যুধিষ্ঠির বা উগ্রসেন শাসনকার্যে তাঁহার পরামর্শ ভিন্ন কোন গুরুতর কাজ করিতেন না। এইরূপ কৃষ্ণ নিজে রাজা না হইয়াও প্রজার অশেষ মঙ্গলসাধন করিয়াছিলেন—এই জরাসন্ধের বন্দিগণের মুক্তি তাহার এক উদাহরণ। পুনশ্চ, মনে কর, যদি য়িহুদীরা রোমকের অত্যাচারপীড়িত হইয়া স্বাধীনতার জন্য উত্থিত হইয়া, যিশুকে সেনাপতিত্বে বরণ করিত, যিশু কি করিতেন? যুদ্ধে তাঁহার শক্তিও ছিল না, প্রবৃত্তিও ছিল না। “কাইসরের পাওনা কাইসরকে দাও” বলিয়া তিনি প্রস্থান করিতেন। কৃষ্ণও যুদ্ধে প্রবৃত্তিশূন্য—কিন্তু ধর্মার্থ যুদ্ধও আছে। ধর্মার্থ যুদ্ধ উপস্থিত হইলে অগত্যা প্রবৃত্ত হইতেন। যুদ্ধে প্রবৃত্ত হইলে তিনি অজেয় ছিলেন। যিশু অশিক্ষিত, কৃষ্ণ সর্বশাস্ত্রবিৎ। অন্যান্য গুণ সম্বন্ধেও ঐরূপ। উভয়েই শ্রেষ্ঠ ধার্মিক ও ধর্মজ্ঞ। অতএব কৃষ্ণই যথার্থ আদর্শ মনুষ্য—“Christian Ideal” অপেক্ষা “Hindu Ideal” শ্রেষ্ঠ।\nঈদৃশ সর্বগুণসম্পন্ন আদর্শ মনুষ্য কার্যবিশেষে জীবন সমর্পণ করিতে পারেন না। তাহা হইলে, ইতর কার্যগুলি অননুষ্ঠিত, অথবা অসামঞ্জস্যের সহিত অনুষ্ঠিত হয়। লোক চরিত্রভেদে, অবস্থাভেদে, শিক্ষাভেদে ভিন্ন ভিন্ন কর্ম ও ভিন্ন ভিন্ন সাধনের অধিকারী; আদর্শ মনুষ্য, সকল শ্রেণীরই আদর্শ হওয়া উচিত। এই জন্য শ্রীকৃষ্ণের, শাক্যসিংহ, যিশু বা চৈতন্যের ন্যায় সন্ন্যাস গ্রহণপূর্বক ধর্ম প্রচার ব্যবসায়স্বরূপ অবলম্বন করা অসম্ভব। কৃষ্ণ সংসারী, গৃহী, রাজনীতিজ্ঞ, যোদ্ধা, দণ্ডপ্রণেতা, তপস্বী, ধর্মপ্রচারক; সংসারী ও গৃহীদিগের, রাজাদিগের, যোদ্ধাদিগের, রাজপুরুষদিগের, তপস্বীদিগের, ধর্মবেত্তাদিগের এবং একাধারে সর্বাঙ্গীণ মনুষ্যত্বের আদর্শ। জরাসন্ধাদির বধ আদর্শরাজপুরুষ ও দণ্ডপ্রণেতার অবশ্য অনুষ্ঠেয়। ইহাই Hindu Ideal । অসম্পূর্ণ যে বৌদ্ধ বা খ্রীষ্ট ধর্ম, তাহার আদর্শ পুরুষকে আদর্শ স্থানে বসাইয়া, সম্পূর্ণ যে হিন্দুধর্ম, তাহার আদর্শ পুরুষকে আমরা বুঝিতে পারিব না।\nকিন্তু বুঝিবার বড় প্রয়োজন হইয়াছে, কেন না, ইহার ভিতর আর একটা বিস্ময়কর কথা আছে। কি খ্রীষ্টধর্মাবলম্বী ইউরোপে, কি হিন্দুধর্মাবলম্বী ভারতবর্ষে, আদর্শের ঠিক বিপরীত ফল ফলিয়াছে। খ্রীষ্টীয় আদর্শ পুরুষ, বিনীত, নিরীহ, নির্বিরোধী সন্ন্যাসী; এখনকার খ্রীষ্টিয়ান ঠিক বিপরীত। ইউরোপ এখন ঐহিক সুখরত সশস্ত্র যোদ্ধৃবর্গের বিস্তীর্ণ শিবির মাত্র। হিন্দুধর্মের আদর্শ পুরুষ সর্বকর্মকৃৎ—এখনকার হিন্দু সর্বকর্মে অকর্মা। এরূপ ফলবৈপরীত্য ঘটিল কেন? উত্তর সহজ,—লোকের চিত্ত হইতে উভয় দেশেই সেই প্রাচীন আদর্শ লুপ্ত হইয়াছে। উভয় দেশেই এককালে সেই আদর্শ একদিন প্রবল ছিল—প্রাচীন খ্রীষ্টিয়ানদিগের ধর্মপরায়ণতা ও সহিষ্ণুতা, ও প্রাচীন হিন্দু রাজগণ ও রাজপুরুষগণের সর্বগুণবত্তা তাহার প্রমাণ। যে দিন সে আদর্শ হিন্দুদিগের চিত্ত হইতে বিদূরিত হইল—যে দিন আমরা কৃষ্ণচরিত্র অবনত করিয়া লইলাম, সেই দিন হইতে আমাদিগের সামাজিক অবনতি। জয়দেব গোঁসাইয়ের কৃষ্ণের অনুকরণে সকলে ব্যস্ত—মহাভারতের কৃষ্ণকে কেহ স্মরণ করে না। এখন আবার সেই আদর্শ পুরুষকে জাতীয় হৃদয়ে জাগরিত করিতে হইবে। ভরসা করি, এই কৃষ্ণচরিত্র ব্যাখ্যায় সে কার্যের কিছু আনুকূল্য হইতে পারিবে।\nজরাসন্ধবধের ব্যাখ্যায় এ সকল কথা বলিবার তত প্রয়োজন ছিল না, প্রসঙ্গতঃ এ তত্ত্ব উত্থাপিত হইয়াছে মাত্র। কিন্তু এ কথাগুলি এক স্থানে না এক স্থানে আমাকে বলিতে হইত। আগে বলিয়া রাখায় লেখক পাঠক উভয়ের পথ সুগম হইবে।\n* লিখিত আছে যে, মাল্য তাঁহারা একজন মালাকারের নিকট বলপূর্বক কাড়িয়া লইয়াছিলেন। যাঁহাদের এত ঐশ্বর্য যে, রাজসূয়ের অনুষ্ঠানে প্রবৃত্ত, তাঁহাদের তিন ছড়া মালা কিনিবার যে কড়ি জুটিবে না, ইহা অতি অসম্ভব। যাঁহারা কপটদ্যুতাপহৃত রাজ্যই ধর্মানুরোধে পরিত্যাগ করিলেন, তাঁহারা যে ডাকাতি করিয়া তিন ছড়া মালা সংগ্রহ করিবেন, উহা অতি অসম্ভব। এ সকল দ্বিতীয় স্তরের কবির হাত। দৃপ্ত ক্ষত্রতেজের বর্ণনায় এ সকল কথা বেশ সাজে।


টেরারিয়ায় কীভাবে কঙ্কালকে বীট করবেন | punctul.com\nটেরারিয়ায় কীভাবে কঙ্কালকে বীট করবেন\nএই গাইডটি আপনাকে শিখিয়ে দেবে যে কীভাবে টেরেরিয়া গেমটিতে স্কেলেট্রনকে পরাজিত করতে হয়। এটি মোবাইল সংস্করণ এবং পিসি সংস্করণ উভয় ক্ষেত্রেই প্রযোজ্য। আপনি যদি স্কেলট্রনকে পরাস্ত করতে অসুবিধা বোধ করেন তবে অবশেষে সেই বস ট্রফি জয়ের জন্য এই ধাপে ধাপে নিবন্ধটি পড়ুন!\nকিছু অস্ত্র সংগ্রহ করুন। স্কেলেট্রনকে মারার আগে নিশ্চিত হয়ে নিন যে আপনি কমপক্ষে এক সপ্তাহ বয়সী এবং কীভাবে গেমটি পেতে পারেন এবং সহজেই রাতে বেঁচে থাকতে পারবেন তা নিশ্চিত হন। এটি নিশ্চিত করবে যে আপনি কঙ্কালকে পরাস্ত করতে প্রস্তুত। আপনার কয়েকটি অস্ত্র, ভাল বর্ম এবং কিছু মান / স্বাস্থ্যকেন্দ্রের প্রয়োজন হবে। একটি তালিকা নীচে দেখা যাবে:\nএকটি বর্ম একটি সেট। এর মধ্যে হেলমেট, স্তন প্লেট এবং বুট অন্তর্ভুক্ত রয়েছে। স্কেলেরনের সাথে লড়াই করার সময় আপনি আরও দীর্ঘস্থায়ী হন তা নিশ্চিত করার জন্য কাঠের বর্মের চেয়ে আরও ভাল স্তরের বর্ম রাখার চেষ্টা করুন। কিছু হার্টের স্ফটিকও সন্ধান করুন যাতে আপনি আপনার স্বাস্থ্য বাড়াতে পারেন এবং আরও বেশি দিন বেঁচে থাকতে পারেন\nস্বাস্থ্য মিশ্রণ. কমপক্ষে5টি স্বাস্থ্যকেন্দ্র রাখুন যাতে আপনার স্বাস্থ্য যখন কম হয়ে যায় আপনি এটিকে আবার ব্যাক আপ করতে পারেন। বসের সাথে লড়াইয়ের সময় দ্রুত নিরাময়ের জন্য এইচ কী চাপুন।\nমান দাহ। ঠিক আপনার স্বাস্থ্যকোষের মতো, এর মধ্যে কমপক্ষে ৫ টি রাখুন এবং আপনার মানাকে দ্রুত সমীকরণের জন্য এম কী টিপুন। মন যাদুতে ব্যবহৃত হয় যখন স্বাস্থ্য আপনার হৃদয়ের জন্য ব্যবহৃত হয়।\nবোমা। এঁদের মধ্যে কমপক্ষে5টি স্কেল্রন-এ চক করুন। এগুলি মোটামুটি বড় প্রভাব ফেলে এবং সারা বিশ্বের বুকে এবং দানিগুলিতে এটি পাওয়া যায়।\nসোর্ড। কেবল একটি দুর্বল, কাঠের তরোয়াল ব্যবহার করবেন না। কমপক্ষে একটি জম্বি আর্ম (তরোয়াল) সন্ধান করার চেষ্টা করুন যা জম্বিগুলি থেকে বাদ পড়বে। জুম্বিগুলি রাতের বেলা ফোটাতে থাকে এবং পরাস্ত করা মোটামুটি সহজ।\nরকেট বুট। এটি howচ্ছিক কারণ আপনার অভিজ্ঞতার উপর নির্ভর করে আপনি এটিগুলি খুঁজে পেতে সক্ষম নাও হতে পারেন। আপনি গোব্লিন টিঙ্কারারের কাছ থেকে পাঁচটি স্বর্ণের কয়েন সহ এগুলি ক্রয় করতে পারেন একবার যখন আপনি তাকে গুহায় ভূগর্ভস্থ খুঁজে পেয়েছেন।\nরাত না আসা পর্যন্ত অপেক্ষা করুন। রাত কখন আসে তা বলার জন্য আপনি নিজের কাছ থেকে একটি ঘড়ি খুঁজে পেতে / কিনতে বা সংগীত শুনতে পারেন যা দিন থেকে রাতের দিকে পরিণত হওয়ার সাথে সাথে পরিবর্তিত হবে। রাতের আগমুহূর্তের খেলার সময়টি কয়েক ঘন্টা আগে অন্ধকূপে যাওয়ার পথে (আপনার বাম বা ডানদিকে, জঙ্গলের বিপরীতে) আপনার পথটি তৈরি করুন যাতে আপনি কঙ্কালের বিরুদ্ধে পরাজিত করার জন্য আরও সময় পান।\nঅন্ধকূপে আপনার পথ তৈরি করুন। পৃথিবী রাত্রে পরিণত হওয়ার কয়েক ঘন্টা আগে (গেম-টাইম) অন্ধকূপে যাওয়ার পথটি আপনার বাম বা ডানদিকে (জঙ্গলের বিপরীতে) অবস্থিত হওয়া উচিত। প্রবেশ দ্বারে আপনার কোনও বৃদ্ধ লোক (দ্য ক্লোথিয়র) খুঁজে পাওয়া উচিত। তার সাথে কথা বলুন এবং পছন্দ করুন যিনি স্কেকেট্রনকে ডেকে আনবেন। আপনার কিছু থাকলে কিছু আইরনস্কিন দোশন নিতে ভুলবেন না!\nকঙ্কাল আক্রমণ। কঙ্কালটিতে বোমা নিক্ষেপ করুন যা কিছুটা ক্ষতিগ্রস্থ হওয়া উচিত। এগুলি সর্বাধিক ক্ষয়ক্ষতি তৈরি করায় স্কেলট্রনের বাহু লক্ষ্য করার চেষ্টা করুন। আপনার তরোয়ালটি অস্ত্রগুলিতে (বা মাথা) না চালিয়ে আক্রমণ করার জন্য ব্যবহার করুন। ব্যাক আপ করা এবং চালনা করা চালিয়ে যান যাতে স্কেলট্রন আক্রমণ করে তখন আপনাকে মিস করবে। যখন মাথাটি ঘুরপাক খায় তখন এড়ানোর জন্য আপনার যথাসাধ্য চেষ্টা করুন কারণ স্পিনিংয়ের সময় এটি সবচেয়ে বেশি ক্ষতি করে এবং এটি আপনার কাছ থেকেও সর্বনিম্ন ক্ষতির মধ্যে পড়ে।\nবোমাগুলি স্কেলেট্রনের পাশাপাশি আপনার ক্ষতি করতে পারে তাই নিক্ষেপ করার সময় সেগুলি এড়াতে ভুলবেন না।\nআপনার পুরষ্কার সংগ্রহ করুন। বসের লড়াই শেষ করার পরে আপনার কাছে কিছু ছোট পুরষ্কার যেমন স্বাস্থ্য / মন, অর্থ, একটি ট্রফি (আপনার সংস্করণের উপর নির্ভর করে) ইত্যাদি পাওয়া যাবে তার পরে, আপনার বাড়িতে ফিরে আসুন। আপনি এখন কঙ্কালকে পরাজিত করেছেন!\nআমি কি দরকারী অস্ত্রগুলি সন্ধান করার জন্য প্রচুর বুকের উপর নজর রাখি?\nআসলেই নয়, আপনাকে উচ্চ স্তরের একটি কারুকাজ করতে হবে। আকরিকগুলি খনির মাধ্যমে এবং তারপরে একটি চুল্লি দিয়ে বারগুলিতে পরিণত করে এটি করা যেতে পারে। তারপরে আপনি আরও ভাল অস্ত্র তৈরি করতে বারগুলি ব্যবহার করতে পারেন।\nস্টিকি বোমা কি কঙ্কালের উপর লেগে থাকতে পারে?\nনা তারা পারে না। তারা স্কেলেট্রন বা কোনও এআই অক্ষর, কেবল ব্লক সহ কোনও মনিবদের সাথে লেগে থাকে না।\nআমি কী কঙ্কালকে হারাতে রক্তের কসাইটি ব্যবহার করতে পারি?\nহ্যাঁ, তবে তার আক্রমণগুলি এড়াতে এবং কমপক্ষে দ্বিতীয় খেলোয়াড়ের সাথে খেলতে ভুলবেন না, এটি সহজতর হবে!\nআমি কীভাবে শক্ত তরোয়াল পাব?\n200 টি বেস ড্যামেজ সহ মায়োমিরে পেতে আপনাকে কয়েকবার চাঁদের লর্ড - টেরিয়ারিয়ার ফাইনাল বস - কে পরাজিত করতে হবে।\nআমার কাছে সমস্ত জিনিস আছে তবে আমি এখনও তাকে মারতে পারি না। স্কেলেট্রনকে মারতে আমি আর কী করতে পারি?\nঅন্য লোককে আপনাকে সহায়তা করার চেষ্টা করুন। জ্বলন্ত তরোয়াল থাকাও ভাল, এবং আপনি যদি প্রথমে মাথাটি বের করেন তবে এটি বাহুগুলিকে মেরে ফেলবে।\nকঙ্কাল অন্ধকূপ ছাড়াও আমি কোনও বিছানা পেতে পারি?\nআপনি 15 টুকরো কাঠ এবং5টি টুকরো রেশমের মিল দিয়ে নিজের বিছানা তৈরি করতে পারেন। একটি তাঁতে7টি কোবওয়েব একত্রিত করে সিল্ক তৈরি করা যায়। সুতরাং বিছানার জন্য5টি সিল্ক তৈরি করতে আপনার 35 টি কোবওয়েব প্রয়োজন।\nআমি কি একটি ফেজব্ল্যাড ব্যবহার করতে পারি?\nআমি ঘাসের ফলক বা আগুনের দুর্দান্ত তরোয়াল ব্যবহার পছন্দ করি। শুধু খুব কৌতুকপূর্ণ হয়ে উঠবেন না এবং তাঁর কাটতি মাথায় দৌড়াবেন না। আপনি স্তব্ধ হয়ে যাবে।\nজ্বলন্ত তরোয়াল কি?\nএটি একটি তরোয়াল যা আন্ডারওয়ার্ল্ডের 18 হেলস্টোন বার থেকে তৈরি। হেলস্টোন বারগুলি3টি হেলস্টোন এবং 1 টি obsidian থেকে তৈরি করা যেতে পারে।\nটেরারিয়ায় রক্তের চাঁদ যখন আমি কঙ্কালের সাথে লড়াই করি তবে কি অন্য কিছু ঘটবে?\nকঙ্কাল নিজেও একই আচরণ করবে; তবে জম্বি বা রাক্ষস চোখের মতো অযাচিত শত্রুরা হস্তক্ষেপ করতে পারে।\nআমি ক্রিমসন ওয়ার্ল্ডে আছি এবং আমি চোখকে পরাভূত করলাম আর তাই আমার মধ্যে অসুরত্ব নেই। আমি কি করব?\nআপনার যদি ক্রিমসন জগত থাকে তবে চোখ এবং অন্যান্য কর্তাদের হত্যা করা ক্রিমটেনের পরিবর্তে নামবে drop খারাপ লাগবেন না, কারণ ক্রিমসন আইটেমগুলির মধ্যে রাক্ষুসী জিনিসগুলির তুলনায় সামান্য সুবিধা রয়েছে।\nযত তাড়াতাড়ি সম্ভব যুদ্ধ শুরু করার বিষয়ে নিশ্চিত হন; যদি আপনি এখনও ভোরের দিকে স্কেলেট্রনের সাথে লড়াই করেন তবে তিনি আপনাকে তাত্ক্ষণিকভাবে হত্যা করবেন।\nটেরারিয়ায় হার্ডমোডের জন্য কীভাবে প্রস্তুতি নেওয়া যায়